cyanic-selkie/wikianc huggingface dataset:
ഭാഗ്യജാതകം
അഭിനേതാക്കൾ
സത്യൻ കൊട്ടാരക്കര ശ്രീധരൻ നായർ ടി.എസ്. മുത്തയ്യ ഷീല എം.ജി. മേനോൻ പങ്കജവല്ലി ബഹദൂർ ശ്രീനാരായണ പിള്ള അടൂർ ഭാസി നാണുകുട്ടൻ സാം തോമസ് അലി അടൂർ പങ്കജം അടൂർ ഭവാനി ചിത്രാദേവി ജെ.എൻ. രാജം
പിന്നണിഗായകർ
ജമുനാ റാണി കോട്ടയം ശാന്ത കെ.ജെ. യേശുദാസ് മെഹബൂബ് പി. ലീല പരമശിവം സുതൻ
പുറത്തേക്കുള്ള കണ്ണികൾ
വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ വർഗ്ഗം:സത്യൻ- ഷീല ജോഡി വർഗ്ഗം:പി ഭാസ്കരൻ നിർമ്മിച്ച ചലച്ചിത്രങ്ങൾ
ജെൻലിസിയ
ലെന്റിബുലാറിയേസീ സസ്യകുടുംബത്തിലെ ഒരു ജനുസാണ് ജെൻലിസിയ (Genlisea). കോർക്ക്സ്ക്രൂ ചെടികൾ (corkscrew plants) എന്നറിയപ്പെടുന്ന ഇവ കീടഭോജിസസ്യങ്ങളിൽ ഉൾപ്പെടുന്നവയാണ്. ചെറുകീടങ്ങളെ ആകർഷിച്ച് കെണിയിലാക്കി ദഹിപ്പിച്ച് ആഹാരമാക്കാനുള്ള ഘടനാവിശേഷങ്ങളോടു കൂടിയ സസ്യങ്ങളെയാണ് കീടഭോജിസസ്യങ്ങൾ (insectivorous plants)എന്നുവിളിക്കുന്നത്. ആഫ്രിക്ക, തെക്കേഅമേരിക്ക എന്നിവിടങ്ങളിലെ ഈർപ്പമുള്ള കരകളിൽ ഇവ കാണപ്പെടുന്നു. ജെൻലിസിയ ജീനസ്സിൽ വരുന്ന ചെടികളിലെ ഇലകൾ അത്യന്തം രൂപമാറ്റം വന്ന് ഭൂമിക്കടിയിലായുള്ള ഇലകളുപയോഗിച്ചാണ് ചെറിയ ജന്തുജാലങ്ങളെ ആകർഷിച്ച്, കെണിയിലാക്കി ഭക്ഷണമാക്കുന്നത്. ഫ്രഞ്ച് എഴുത്തുകാരനും അദ്ധ്യാപകനുമായ സ്റ്റെഫാനി ഫെലിസിറ്റെ ഡുക്രസ്റ്റ് ഡി സെന്റ് ആൽബിൻ, കോംടെസ്സെ ഡി ജെൻലിസിന്റെ സ്മരണാർത്ഥമായാണ് ജെൻലിസിയ ജീനസ്സിന് പേരുപറയുന്നത്.
വർഗ്ഗീകരണം
ജെൻലിസിയ ജീനസ്സിൽ ഇതുവരെ 29 സ്പീഷിസുകൾ കണ്ടെത്തിയിട്ടുണ്ട്. ജെൻലിസിയ ഓറിയ വാർ മൈനർ ഉം ജെൻലിസിയ ഓറിയ വാർ ഓറിയേ എന്നിവ ജെൻലിസിയ ജീനസ്സിൽ വൈവിധ്യ മാർന്നവയാണ്.
അവലംബം
വർഗ്ഗം:സസ്യജനുസുകൾ വർഗ്ഗം:കീടഭോജിസസ്യങ്ങൾ
കേറ്റ് ഫെഹ്ർമാൻ
ഓസ്ട്രേലിയൻ രാഷ്ട്രീയക്കാരിയും പരിസ്ഥിതി പ്രവർത്തകയുമാണ് കേറ്റ് ഫെഹ്ർമാൻ (ജനനം: 17 മാർച്ച് 1970). 2011 മുതൽ 2013 വരെ ന്യൂ സൗത്ത് വെയിൽസ് ലെജിസ്ലേറ്റീവ് കൗൺസിലിലെ ഗ്രീൻസ് അംഗമായിരുന്നു ഫെഹ്ർമാൻ. അതേ വർഷം നടന്ന ഫെഡറൽ തെരഞ്ഞെടുപ്പിൽ സെനറ്റിന് വേണ്ടി നിലകൊള്ളാൻ 2013 ജൂണിൽ അവർ നിയമസഭയിൽ നിന്ന് രാജിവെക്കുകയും സീറ്റ് നേടുന്നതിൽ പരാജയപ്പെടുകയും ചെയ്തു. ഓസ്‌ട്രേലിയൻ ഗ്രീൻസ് നേതാവ് റിച്ചാർഡ് ഡി നതാലെയുടെ ഓഫീസിൽ 2015 മെയ് മുതൽ 2018 മാർച്ച് വരെ അദ്ദേഹത്തിന്റെ ചീഫ് ഓഫ് സ്റ്റാഫ് ആയി ജോലി ചെയ്തു. ഓസ്‌ട്രേലിയൻ സെനറ്റിൽ ലീ റിയാനോണിന് പകരക്കാരിയായിരുന്ന മെഹ്രീൻ ഫാറൂഖിയുടെ രാജി മൂലം ഉണ്ടായ ഒഴിവുകൾ നികത്താൻ 2018 ഓഗസ്റ്റിൽ അവർ വീണ്ടും നിയമസഭാ കൗൺസിലിലേക്ക് തിരഞ്ഞെടുക്കപ്പെട്ടു.
മുൻകാലജീവിതം
ന്യൂ സൗത്ത് വെയിൽസിലെ ഡാർലിംഗ്ഹർസ്റ്റിലാണ് ഫെഹ്ർമാൻ ജനിച്ചത്. ബ്രിസ്ബെയ്നിന് പടിഞ്ഞാറ് ഒരു ചെറിയ പട്ടണത്തിലാണ് ബാല്യം ചെലവഴിച്ചത്. അവർ തൂവൊമ്പ ബോർഡിംഗ് ഹൈസ്കൂളിൽ പഠനത്തിനായി ചേർന്നു.
ഫെഹ്ർമാൻ ക്വീൻസ്‌ലാന്റിലെ ഗ്രിഫിത്ത് യൂണിവേഴ്‌സിറ്റിയിൽ ചേർന്നു. അവിടെ കാമ്പസിൽ ഒരു വനിതാ കൂട്ടായ്മ സ്ഥാപിക്കാൻ പ്രവർത്തിക്കുകയും ചെയ്തു. അക്കാലത്ത് പ്രോ-ചോയ്സ് കാമ്പെയ്‌നുകളിൽ അവർ സജീവമായിരുന്നു. ലാ ട്രോബ് സർവകലാശാലയിൽ നിന്ന് അവർ ബിരുദം നേടി.
2005 ൽ ഗെറ്റപ്പ് എന്ന പുരോഗമന രാഷ്ട്രീയ സംഘടനയുടെ സ്ഥാപക ബോർഡ് അംഗമായിരുന്നു. 2004 മുതൽ എൻ‌എസ്‌ഡബ്ല്യുവിന്റെ എൻ‌വയോൺ‌മെൻറൽ ഡിഫെൻഡേഴ്സ് ഓഫീസ് എന്ന പൊതുതാൽ‌പര്യ പരിസ്ഥിതി നിയമ സ്ഥാപനത്തിൻറെ ബോർഡിലും ഉണ്ടായിരുന്നു.
2005 ൽ ഫെഹ്ർമാൻ എൻ‌എസ്‌ഡബ്ല്യുവിന്റെ നേച്ചർ കൺസർവേഷൻ കൗൺസിലിന്റെ എക്സിക്യൂട്ടീവ് ഡയറക്ടറായി നിയമിതയായി. കൗൺസിലിന്റെ തലവനായിരിക്കെ ഫെഹ്ർമാൻ വാക്ക് എഗെയിൻസ്റ്റ് വാർമിംഗ് സംരംഭം ആരംഭിച്ചു. കാലാവസ്ഥാ വ്യതിയാനത്തെ നേരിടുന്നതിനുള്ള ഒരു വാർഷിക കമ്മ്യൂണിറ്റി ആഹ്വാനമായ ഇത് സിഡ്‌നിയിൽ ഓസ്‌ട്രേലിയയിലെയും ലോകത്തെമ്പാടുമുള്ള മറ്റ് നഗരങ്ങളിലെ പതിനായിരക്കണക്കിന് ആളുകളെ ആകർഷിച്ചു.
രാഷ്ട്രീയ ജീവിതം
2001 നും 2005 നും ഇടയിൽ സൗത്ത് ഓസ്‌ട്രേലിയ, ന്യൂ സൗത്ത് വെയിൽസ്, ന്യൂസിലാന്റ് എന്നിവിടങ്ങളിലെ ഗ്രീൻസ് പാർട്ടിയുടെ മാധ്യമ ഉപദേശകയും പ്രചാരണ കോർഡിനേറ്ററുമായി ഫെഹ്ർമാൻ പ്രവർത്തിച്ചു.
ലീ റിയാനോൺ രാജിവച്ചതിലൂടെ അവശേഷിച്ച ഒഴിവുകൾ നികത്താൻ ഫെഹ്ർമാനെ മുൻകൂട്ടി തിരഞ്ഞെടുക്കപ്പെടുകയും 2010 സെപ്റ്റംബറിൽ എൻ‌എസ്‌ഡബ്ല്യു ലെജിസ്ലേറ്റീവ് കൗൺസിലിൽ സ്ഥാനം നേടുകയും ചെയ്തു.
പുറംകണ്ണികൾ
വർഗ്ഗം:ഓസ്‌ട്രേലിയൻ പരിസ്ഥിതി പ്രവർത്തകർ വർഗ്ഗം:1970-ൽ ജനിച്ചവർ
കല്ലംചിറ
വർഗ്ഗം:വയനാട് ജില്ലയിലെ ഗ്രാമങ്ങൾ വർഗ്ഗം: കേരളത്തിലെ അണക്കെട്ടുകൾ
ബ്ലാക്ക് ലീമർ
മഡഗാസ്കറിൽ കാണപ്പെടുന്ന ഒരിനം ലീമർ ആണ് ബ്ലാക്ക് ലീമർ(Black Lemur). ഇതിന്റെ ശാസ്ത്രനാമം Eulemur macaco എന്നാണ്.
സവിശേഷതകൾ
മഡഗാസ്കറിലെ തനതു ജീവികളാണ് ലീമറുകൾ. ബ്ലാക്ക് ലീമറിനു 39-45 cm നീളമുണ്ട്. ഇവയുടെ വാലിന്റെ നീളം 65 cm വരെ ഉണ്ടാകുന്നു. 2.9 kg കിലോഗ്രാം വരെ ഇവയ്ക്ക് ഭാരം ഉണ്ട്. ഉഷ്ണമേഖലാപ്രദേശത്തുള്ള ആർദ്ര താഴ്ന്ന പ്രദേശങ്ങളിലും, പർവ്വത വനപ്രദേശങ്ങളിലും ഇവ കാണപ്പെടുന്നു.
പഴങ്ങൾ ആണ് ഇവയുടെ ആഹാരം. ആ പ്രദേശങ്ങളിൽ കാണപ്പെടുന്ന മിക്ക മരങ്ങളുടെയും പരാഗണം നടക്കുന്നത് ഇവമൂലമാണ്. വന നശീകരണം, വേട്ടയാടൽ എന്നിവ കാരണം ഇവയുടെ ജീവൻ ഇന്ന് അപകടത്തിലാണ്. പതിനഞ്ചായിരത്തിൽ താഴെ ബ്ലാക്ക് ലീമറുകൾ മാത്രമേ ഇന്ന് ഭൂമിയിൽ അവശേഷിക്കുന്നുള്ളൂ.
അവലംബം
വർഗ്ഗം:ലീമറുകൾ വർഗ്ഗം:മഡഗാസ്കറിലെ ജീവജാലങ്ങൾ
ഉഗ്ര ദേശീയോദ്യാനം
വടക്കൻ റഷ്യയിൽ, കലുഗ ഗൊബ്ലാസ്റ്റിലെ ഉഗ്ര നദിയുടെ താഴ്വാരത്തായി സ്ഥിതിചെയ്യുന്ന ദേശീയോദ്യാനമാണ് ഉഗ്ര ദേശീയോദ്യാനം (Национальный парк Угра). മധ്യ റഷ്യയിലെ സവിശേഷമായ ലാന്റ്സ്ക്കേപ്പിനെ സംരക്ഷിക്കാനായി 1997 ഫെബ്രുവരി 10 നാണ് ഇത് സ്ഥാപിതമായത്. 2002ൽ ഇതിനെ യുനസ്ക്കോ ജൈവമണ്ഡല സംരക്ഷിതമേഖലയായി നാമനിർദ്ദേശം ചെയ്തു. കലുഗയിലാണ് ഈ ദേശീയോദ്യാനത്തിന്റെ ആസ്ഥാനം സ്ഥിതി ചെയ്യുന്നത്.
ഭൂമിശാസ്ത്രം
ഈ ദേശീയോദ്യാനത്തിന്റെ ആകെ വിസ്തീർണ്ണം 986,245 ചതുരശ്രകിലോമീറ്റർ ആണ്. മൂന്ന് പ്രദേശങ്ങളായി തിരിച്ചിരിക്കുന്ന ഏഴു മേഖലകൾ ഇതിൽ ഉൾപ്പെടുന്നു.
അവലംബം
വർഗ്ഗം:റഷ്യയിലെ ദേശീയോദ്യാനങ്ങൾ
കരണി
വയനാട് ജില്ലയിലെ കമ്പളക്കാടിന് അടുത്ത് കണിയാമ്പറ്റ പഞ്ചായത്തിൽ സ്ഥിതി ചെയ്യുന്ന ഒരു മനോഹരമായ ഗ്രാമമാണ് കരണി.
വർഗ്ഗം:വയനാട് ജില്ലയിലെ ഗ്രാമങ്ങൾ വർഗ്ഗം:കേരളത്തിലെ മലമ്പ്രദേശങ്ങൾ
താമു മാസിഫ്
നിലവിലുള്ള വിവരങ്ങളുടെ അടിസ്ഥാനത്തിൽ ഭൂമിയിലെ ഏറ്റവും വലിയ അഗ്നിപർവ്വതമാണ് താമൂ മാസിഫ്. സൗരയൂഥത്തിലെ തന്നെ ഏറ്റവും വലിയ അഗ്നിപർവതങ്ങളിലൊന്നാകാം താമൂ മാസിഫ് എന്നും കരുതപ്പെടുന്നു.
താമു മാസിഫ് രൂപം കൊണ്ടത് 14.4 കോടി വർഷങ്ങൾക്ക് മുൻപാകാമെന്ന് ശാസ്ത്രജ്ഞർ കരുത്തുന്നു. ഗവേഷണത്തിന് നേതൃത്വം നൽകിയ പ്രൊഫ. വില്യം സാഗറിന്റെ അഭിപ്രായത്തിൽ ഈ അഗ്നിപർവതത്തിന് ഭൂമിക്കടിയിലേക്ക് 30 കിലോമീറ്ററോളം താഴ്ചയുണ്ടാകാം.
പുറത്തേക്കുള്ള കണ്ണി
Tamu Massif:Largest volcano on Earth found Under Pasific Ocean
അവലംബം
വർഗ്ഗം:സമുദ്രാന്തർഭാഗത്തെ അഗ്നിപർവ്വതങ്ങൾ
ലിനക്സ്ചിക്സ്
ലിനക്സ്ചിക്സ് ഒരു അന്താരാഷ്ട്ര സ്ത്രീ കേന്ദ്രീകൃത ലിനക്സ് കൂട്ടായ്മയാണ്. ലിനക്സ് ഇഷ്ടപ്പെടുന്ന വനിതകൾക്കും പെൺ കമ്പ്യൂട്ടിങ്ങ് പിന്താങ്ങുന്ന പുരുഷന്മാർക്കും ഇതിൽ അംഗമാകാം. വനിതാ ലിനക്സ് ഉപയോക്താക്കൾക്ക് സാങ്കേതികവും സാമൂഹികവുമായ പിന്തുണ ഉറപ്പാക്കുകയാണ് ഈ കൂട്ടായ്മയുടെ ലക്ഷ്യം. മെയിലിങ്ങ് ലിസ്റ്റുകൾ, ഐആർസി, ടെലഗ്രാം ഗ്രൂപ്പുകൾ വഴിയാണ് ഇവരുടെ ആശയവിനിമയവും പ്രവർത്തനങ്ങളുടെ ഏകോപനവും നടക്കുന്നത്.
പത്തടിപ്പാലം
കേരളത്തിലെ എറണാകുളം ജില്ലയിലെ ഇടപ്പള്ളിക്കടുത്തുള്ള ഒരു പ്രദേശമാണ് പത്തടിപ്പാലം. കിൻഡർ മൾട്ടിസ്‌പെഷ്യാലിറ്റി ആശുപത്രിയും, കിൻഡർ വിമെൻസ് & ചിൽഡ്രൻസ് ആശുപത്രിയും കൂടാതെ കേരള മ്യൂസിയം ഇവിടെ സ്ഥിതിചെയ്യുന്നു. പത്തടിപ്പാലം മെട്രോ സ്റ്റേഷനും ഇവിടെയുണ്ട്.
ലിനക്സ്ചിക്സ്
ചരിത്രം
1999 ൽ സാങ്കേതിക എഴുത്തുകാരിയും വെബ് മാസ്റ്ററുമായ ഡെബ് റിച്ചാർഡ്സൺ ആണ് ഈ കൂട്ടായ്മയുടെ ഉപജ്ഞാതാവ്. സഭ്യമാവുക, സഹായിക്കുക എന്നത് ലിനക്സ്ചിക്സിന്റെ അടിസ്ഥാന തത്ത്വങ്ങളാണ്. മെയിലിങ്ങ് ലിസ്റ്റായിട്ടായിരുന്നു ലിനക്സ്ചിക്സിന്റെ തുടക്കമെങ്കിലും മാസങ്ങൾക്കുള്ളിൽ തന്നെ ലോകത്തിന്റെ പല ഭാഗങ്ങിലായി എട്ടോളം ഘടകങ്ങൾ രൂപപ്പെട്ടു. 2007 ആയപ്പോഴേക്കും പ്രാദേശിക ഘടകങ്ങളുടെ എണ്ണം നാൽപ്പതായി ഉയർന്നു. പക്ഷെ പ്രവർത്തനങ്ങളുടെ ആഭാവം മൂലം ഇതിൽ മിക്ക ഘടകങ്ങളും പ്രവർത്തനം മതിയാക്കി.
പ്രാദേശിക ഘടകങ്ങൾ
ലോകത്തിന്റെ പല ഭാഗങ്ങളിലായി പതിനഞ്ചോളം ഘടകങ്ങൾ ഇന്ന് ലിനക്സ്ചിക്സിനുണ്ട്.
ആഫ്രിക്ക
ആഫ്രിക്കൻ വനിതകൾക്കായി ആഫ്രിക്കൻ വനിതകൾ 2004-ൽ ലിനക്സ്ചിക്സ് ആഫ്രിക്കൻ ഘടകം ആരംഭിച്ചു. ദക്ഷിണാഫ്രിക്കയിലെ അന്ന ബൊഡിമോ, കെനിയയിലെ ഡോർക്കാസ് മുത്തോണി എന്നീ കംപ്യൂട്ടർ ബിരുദ വിദ്യാർത്ഥികളാണ് ഇത് രൂപീകരിച്ചത്. ആഫ്രിക്കലിനക്സ്ചിക്സ് ആണ് ഇവരുടെ ഔദ്യോഗിക വെബ്സൈറ്റ്.
ആസ്ട്രേലിയ
ലിനക്സ്ചിക്സ് തുടങ്ങിയ കാലത്തു തന്നെ ആസ്ട്രേലിയയിലെ മെൽബണിൽ ഒരു പ്രാദേശിക ഘടകം രൂപീകരിച്ചിരുന്നു. 2007 ൽ ആസ്ട്രേലിയൻ ലിനക്സ് കോൺഫറൻസിൽ മെൽബണിലെയും സിഡ്നിയിലെയും ഘടകങ്ങളെ ലയിപ്പിച്ച് ആസ്സീചിക്സ് എന്ന പേരിൽ തുടരുവാൻ തീരുമാനമായി. അതിലൂടെ ആസ്ട്രേലിയയിലെ മറ്റു സ്ഥലങ്ങളിലെ സ്ത്രീകളെ ഇതിൽ പങ്കു ചേർക്കാനും നിലവിലെ ഘടകങ്ങൾക്കിടയിലെ ആശയവിനിമയം മെച്ചപ്പെടുത്താനുമാണ് ലക്ഷ്യമിട്ടത്. 2007 ൽ തന്നെയാണ് ന്യൂസിലാൻഡ് ഘടകവും രുപീകരിക്കപ്പെട്ടത്. 2011 ൽ ആസ്സീചിക്സും ന്യൂസിലാൻഡ് ലിനക്സ്ചിക്സും സമന്വയിപ്പിച്ച് ഓഷ്യാനിയ വിമൻ ഫോർ ഓപ്പൺ ടെക്ക്(OWOOT) രൂപീകരിച്ചെങ്കിലും പ്രവർത്തനങ്ങളുടെ ആഭാവവും അംഗങ്ങളുടെ താൽപര്യമില്ലായ്മയും കാരണം 2014 ൽ ഇതിന്റെ പ്രവർത്തനം നിർത്തിവെച്ചു.
തെക്കേ അമേരിക്ക
ബ്രസീൽ, അർജന്റീന എന്നീ രാജ്യങ്ങളിൽ ലിനക്സ്ചിക്സ് ഘടകങ്ങൾ പ്രകർത്തിക്കുന്നുണ്ട്. 2000 ൽ ആണ് ഈ കൂട്ടായ്മ ബ്രസീലിൽ സ്ഥാപിക്കുന്നത്.
സിഹ്വാനാബ
സിഹ്വാനാബ, ലാ സിഗ്വാനാബ, സിഗ്വ അല്ലെങ്കിൽ സെഗ്വ എന്നിങ്ങനെ വിവിധ പേരുകളിൽ അറിയപ്പെടുന്ന അമാനുഷിക കഥാപാത്രം മധ്യ അമേരിക്കൻ നാടോടിക്കഥകളിൽ നിന്നുള്ള ഒരു കഥാപാത്രമാണ്. മെക്സിക്കോയിലും ഈ കഥാപാത്രത്തെക്കുറിച്ച് കേൾക്കാനാകുന്നതാണ്. പുറകിൽ നിന്ന് കാണുന്ന രീതിയിൽ ആകർഷകമായ നീണ്ട മുടിയുള്ള ഒരു സ്ത്രീയുടെ രൂപത്തിലുള്ള ഈ സത്വം രൂപ പരിണാമം സുസാദ്ധ്യമായ ആത്മാവാണ്. മനുഷ്യരെ അപകടത്തിലാക്കുന്നതിനു മുമ്പായി ഒരു കുതിരയുടെ അല്ലെങ്കിൽ തലയോട്ടിയുടേതിനു സമാനമായ തന്റെ മുഖം അവൾ ഇരയുടെ മുന്നിൽ തന്റെ മുഖം വെളിവാക്കുന്നു.
കൊളോണിയൽ കാലഘട്ടത്തിൽ സ്പെയിനിൽ നിന്ന് ലാറ്റിൻ മേരിക്കയിലേക്ക് കൊണ്ടുവന്നിരിക്കാവുന്ന സിഗ്വാനാബ എന്ന കഥാപാത്രവും അതിന്റെ വകഭേദങ്ങളും തദ്ദേശീയരേയും മെസ്റ്റിസോ ജനസംഖ്യയേയും നിയന്ത്രിക്കാനുള്ള ഒരു മാർഗ്ഗമായി കോളനിക്കാർ ഉപയോഗിച്ചിരുന്നു.
ആകാരം
ഒരാളുമായി സംസർഗ്ഗത്തിൽ വരുമ്പോൾ നഗ്നയായി അല്ലെങ്കിൽ ലോലമായ ധവള വസ്ത്രം ധരിച്ചു കാണപ്പെടുന്ന അവൾ സാധാരണയായി ഒരു പൊതു ജലാശയത്തിലോ നദിയിലോ അല്ലെങ്കിൽ മറ്റേതെങ്കിലും ജലസ്രോതസിൽ സ്നാനം നടത്തുന്നതായോ കാണപ്പെടുന്നു. മറ്റു ചിലപ്പോൾ വസ്ത്രം കഴുകുന്നതായും കാണാവുന്നതാണ്. ചന്ദ്രനില്ലാത്ത രാത്രികളിൽ വൈകി പുറത്തിറങ്ങുന്ന ഒറ്റപ്പെട്ട പുരുഷന്മാരെ ആദ്യം തന്റ മുഖം കാണാൻ അനുവദിക്കാതെ ആകർഷിക്കാനാണ് അവൾ ഇഷ്ടപ്പെടുന്നത്. ഇത്തരം ആളുകളെ അവരുടെ നിശ്ചിത വഴികളിൽനിന്ന് തെറ്റായ മാർഗ്ഗത്തിലൂടെ നടക്കാൻ പ്രേരിപ്പിച്ച് ആഴത്തിലുള്ള മലയിടുക്കുകളിലും ഇരുണ്ട വനങ്ങളിലും കൊണ്ടുചെന്നെത്തിക്കുന്നു.
ഗ്വാട്ടിമാലയിൽ, സിഹ്വാനാബ വളരെ നീളമുള്ള മുടിയുള്ള സുന്ദരിയും മോഹിനിയുമായ ഒരുസ്ത്രീയായി പ്രത്യക്ഷപ്പെടുന്നു. ഒരു കുതിരയുടെ അല്ലെങ്കിൽ തലയോട്ടിയുടെ രൂപം തന്നിലേയ്ക്ക് സന്നിവേശിപ്പിക്കുന്ന അവൾ അവസാന നിമിഷം വരെ തന്റെ മുഖം ഇരയ്ക്കു മുന്നിൽ വെളിപ്പെടുത്തില്ല. അവളുടെ ഇര (സാധാരണയായി അവിശ്വാസിയായ ഒരു പുരുഷൻ) ഭയത്താൽ മരിക്കുന്നില്ലെങ്കിൽ, അയാൾ ഭ്രാന്തുപിടിച്ച് അവിടെനിന്ന് ഓടിപ്പോകുന്നു. ഒരു പുരുഷനെ വഴിതെറ്റിക്കുന്നതിനായി സിഹ്വാനാബയ്ക്ക് അയാളുടെ കാമുകിയുടെ രൂപം വളരെ ദൂരെനിന്ന് അനുകരിക്കുവാൻ‌ സാധിക്കുന്നു.
സിഹ്വാനാബ കുട്ടികൾക്ക് മുന്നിൽ പ്രത്യക്ഷപ്പെടുമ്പോൾ, ഇരയെ തന്റെ വരുതിയിലേയ്ക്ക് ആകർഷിക്കാൻ കുട്ടിയുടെ മാതാവിന്റെ രൂപമെടുക്കുന്നു. ഒരിക്കൽ സിഹ്വാനാബയാൽ സ്പർശിക്കപ്പെട്ടാൽ കുട്ടി ഭ്രാന്തനായിത്തീരുകയും ഒറ്റപ്പെടുത്തപ്പെടുന്ന കുട്ടി ഏതെങ്കിലും വിജന പ്രദേശത്തേയ്ക്ക് നയിക്കപ്പെടുകയും ചെയ്യുന്നു.
പ്രതിരോധം
പരമ്പരാഗത രീതികളിലൂടെ സിഹ്വാനാബയെ ഒഴിവാക്കാവുന്നതാണ്. ഗ്വാട്ടിമാലയ്ക്കും എൽ സാൽവദോറിനുമിടയിലുള്ള അതിർത്തി പ്രദേശങ്ങളിൽ, സിഹ്വാനാബയെ കാണുന്നവർ അവളുടെ മേൽ കുരിശിന്റെ അടയാളം കാണിക്കുകയോ അല്ലെങ്കിൽ അവരുടെ ഉടവാളിന്മേൽ കടിക്കുകയോ ചെയ്താൽ, ഒരേ സമയം ദുരാത്മാവും ഇരയെ ഗ്രസിക്കുന്ന  ഭയവും ഒഴിവാകുന്നു.
പദോൽപ്പത്തി
സിഗ്വാനാബ അല്ലെങ്കിൽ സിഹ്വാനാബ എന്ന വാക്കിന്റെ ഉത്ഭവം മെസോഅമേരിക്കയിലെ തദ്ദേശീയ ഭാഷകളിൽനിന്നാണ്. അതിന്റെ ഉറവിടമായി വിവിധ പദങ്ങൾ നിർദ്ദേശിക്കപ്പെട്ടിട്ടുണ്ട്. മെക്സിക്കോയുടെ ചില ഭാഗങ്ങളിൽ മാസിഹ്വാറ്റ്‌ലി എന്നറിയപ്പെടുന്ന സിഗ്വാനാബ, cihuatl ("സ്ത്രീ" എന്നർത്ഥം), matlatl ("വല" എന്നർത്ഥം) എന്നിങ്ങനെ രണ്ട് ഘടകങ്ങളായി വിഭജിക്കാവുന്ന ഒരു നഹ്വാറ്റ്ൽ പദമാണ്. ഇതിലെ "നെറ്റ്-വുമൺ" എന്നത് ഒരു സ്ത്രീ തന്റെ രൂപലാവണ്യത്തിന്റെ വലയിൽ പുരുഷന്മാരെ വശീകരിച്ചെടുക്കുന്നതിന്റെ ആലങ്കാരിക ആശയം ഉൾക്കൊള്ളുന്നു.
അതുപോലെ, ഹോണ്ടുറാസിലെയും കോസ്റ്റാറിക്കയിലെയും ആത്മാവിനെക്കുറിക്കുന്ന പേരുകളായ സിഗ്വ അല്ലെങ്കിൽ സെഗ്വ എന്നിവയുടെ ഉത്ഭവവും "സ്ത്രീ" എന്നർത്ഥം വരുന്ന നഹ്വാറ്റ്ൽ പദമായ സിഹ്വാറ്റിൽനിന്നാണ്. ഗ്വാട്ടിമാലൻ ചരിത്രകാരനും നാടോടി കഥാകാരനുമായ അഡ്രിയാൻ റെസിനോസ് സിഗ്വാനാബ എന്ന വാക്കിന് സാധ്യതയുള്ള രണ്ട് ഉറവിടങ്ങൾ നൽകി. ഗ്വാട്ടിമാലയിലെ 20 ലധികം ഭാഷകളിലൊന്നിൽ, സിഗ്വാനാബ എന്നാൽ നഗ്നയായ സ്ത്രീ എന്നാണ് അർത്ഥമാക്കുന്നതെന്ന് അവകാശപ്പെട്ട അദ്ദഹം പക്ഷേ അതിന്റെ ഉത്ഭവത്തിന്റെ കൃത്യമായ ഭാഷ തിരിച്ചറിയുന്നതിൽ പരാജയപ്പെട്ടു. മറ്റൊരു സ്രോതസ്സിൽ അദ്ദേഹം അതിന്റെ ഉത്ഭവം "അഭിസാരിക" എന്നർത്ഥം വരുന്ന നഹ്വാറ്റ്ൽ പദമായ ciuanauac അല്ലെങ്കിൽ ciguanauac ൽ നിന്നാആണെന്ന് അവകാശപ്പെട്ടു.
സിഗ്വാനാബ എന്ന പദം, ഒരു മലഞ്ചെരിവ് അല്ലെങ്കിൽ ആഴത്തിലുള്ള മലയിടുക്ക് അർത്ഥമുള്ള കിച്ചെ മായാ പദമായ സിവാനുമായി ബന്ധിപ്പിച്ചിരിക്കുന്ന ഗ്വാട്ടിമാലയിൽ,  ഗ്വാട്ടിമാലൻ നാടോടി പദോൽപത്തി ശാസ്ത്രം ഈ വാക്കിന്റെ ഉത്ഭവം ഇത്തരത്തിലാണെന്ന് സൂചന നൽകുന്നു. എന്നിരുന്നാലും റെസിനോസ്, റോബർട്ടോ പാസ് വൈ പാസ് തുടങ്ങിയ പണ്ഡിതന്മാർ ഇതിനോട് വിയോജിക്കുന്നു.
ജസ്പ്രീത് ബുമ്ര
ഒരു ഇന്ത്യൻ ക്രിക്കറ്റ് കളിക്കാരനാണ് ജസ്പ്രീത് ജസ്ബിർസിംഗ് ബുംറ (ജനനം: 1993 ഡിസംബർ 6). കൃത്യതയാർന്ന യോർക്കർ, ഇൻ സ്വിംഗിംഗ് ഡെലിവറികളിൽ ബുമ്രയ്ക്ക് മികച്ച പ്രാവീണ്യമാണുള്ളത്. മണിക്കൂറിൽ 140–145 കിലോമീറ്റർ (87–90 മൈൽ) വേഗതയിൽ പന്തെറിയുന്ന ബുമ്ര ഇന്ത്യയിലെ ഏറ്റവും വേഗതയേറിയ ബൗളർമാരിൽ ഒരാളാണ്.
അവലംബം
വർഗ്ഗം:ഇന്ത്യൻ ക്രിക്കറ്റ് കളിക്കാർ
ചാൾസ് കെൻഡൽ ആഡംസ്
ചാൾസ് കെൻഡൽ ആഡംസ് യു.എസ്. ചരിത്രകാരനായിരുന്നു. യൂറോപ്യൻ സെമിനാർ രീതിയിലുള്ള വിദ്യാഭ്യാസക്രമം യു.എസ്സിൽ ആവിഷ്കരിക്കുന്നതിൽ മുൻകൈയെടുത്ത ആഡംസ് വെർമോണ്ടിലെ ഡെർബിയിൽ 1835 ജനുവരി 24-ന് ജനിച്ചു.
ജീവിതരേഖ
ആൻആർബറിലെ മിഷിഗൻ സർവ്വകലാശാലയിൽ നിന്ന് 1861-ൽ ഇദ്ദേഹം ബിരുദം സമ്പാദിച്ചു; തുടർന്ന് അവിടത്തെ ചരിത്രവകുപ്പിൽ അധ്യാപകനായി; 1867-ൽ പ്രൊഫസറും. 1867-68 കാലത്ത് ജർമനിയിലും ഫ്രാൻസിലും പഠനപര്യടനം നടത്തി തിരിച്ചെത്തിയ ആഡംസ് യൂറോപ്യൻ സെമിനാർ സമ്പ്രദായം യു.എസ്സിൽ പ്രചരിപ്പിച്ചു. 1885-ൽ ഇദ്ദേഹം കോർണേൽ സർവകലാശാലയുടെ പ്രസിഡന്റായി. അവിടെ ഒരു നിയമവിദ്യാലയവും പല പഠനവകുപ്പുകളും ഇദ്ദേഹം പുതുതായി ആരംഭിച്ചു. 1892 മുതൽ 1901 വരെ ഇദ്ദേഹം വിസ്കോൺസിൻ സർവകലാശാലയിലെ പ്രസിഡന്റായി സേവനം അനുഷ്ഠിച്ചു.
പ്രശസ്ത ചരിത്രകൃതികൾ
1884-ൽ ഇദ്ദേഹം എഡിറ്റ് ചെയ്തു പ്രസിദ്ധീകരിച്ചതാണ് തുടങ്ങിയവയാണ് ആഡംസിന്റെ പ്രശസ്ത ചരിത്രകൃതികൾ. കാലിഫോർണിയയിലെ റെഡ്ലാൻഡ്സിൽ 1902 ജൂലൈ 26-ന് ആഡംസ് അന്തരിച്ചു.
അവലംബം
വർഗ്ഗം:1835-ൽ ജനിച്ചവർ വർഗ്ഗം: 1902-ൽ മരിച്ചവർ വർഗ്ഗം:ജനുവരി 24-ന് ജനിച്ചവർ വർഗ്ഗം:ജൂലൈ 26-ന് മരിച്ചവർ
വർഗ്ഗം:ചരിത്രകാരന്മാർ
അലോക്സൻ
ഓക്സിജനുമായി ചേർന്ന് ഉണ്ടാകുന്ന ഒരു പിരിമിഡിൻ ( pyrimidine ) ഡെറിവേറ്റീവ് ആണ് അലോക്സൻ (Alloxan) (2,4,5,6-pyrimidinetetrone). ജലത്തിന്റെ സാന്നീദ്ധ്യത്തിൽ ഇത് അസോക്സൻ ഹൈഡ്രേറ്റ് ( hydrate) ആയി കാണപ്പെടുന്നു. മൈദ പോലെയുള്ള ഭക്ഷണ പദാർത്ഥങ്ങൾക്ക് മൃദുത്വം നൽകാൻ ഉപയോഗിക്കുന്ന രാസവസ്തു എന്ന നിലയിൽ ആരോഗ്യ മേഖലയിൽ ഏറെ ചർച്ച ചെയ്യപ്പെട്ടുകൊണ്ടിരിക്കുന്ന ഒന്നാണ് ഇത്. വൈദ്യ ശാസ്ത്ര ഗവേഷകർ ഗിനിപ്പന്നികളിൽ പ്രമേഹം ഉണ്ടാക്കുവാൻ ഉപയോഗിക്കുന്നു.
സയ്യിദ് അബ്ദുൽ മാലിക്
അസമീസ് സാഹിത്യത്തിലെ ശ്രദ്ധേയനായ ഒരു സാഹിത്യകാരനായിരുന്നു സയ്യിദ് അബ്ദുൽ മാലിക് (1919-2000). 1977-ലെ അസം സാഹിത്യസഭയുടെ അധ്യക്ഷനായിരുന്നു അദ്ദേഹം.
പത്മശ്രീ, പദ്മഭൂഷൺ, സാഹിത്യ അക്കാദമി അവാർഡ്, ശങ്കർ ദേവ് അവാർഡ്, സാഹിത്യാചാര്യ തുടങ്ങി നിരവധി പുരസ്കാരങ്ങൾ സയ്യിദ് അബ്ദുൽ മാലികിന് ലഭിച്ചിരുന്നു അഘരി ആത്മാർ കഹിനി (ഒരു നാടോടി ആത്മാവിന്റെ കഥ) എന്ന നോവലിനാണ് 1972-ലെ സാഹിത്യ അക്കാദമി അവാർഡ് ലഭിച്ചത്.
അവലംബം
വർഗ്ഗം:20-ആം നൂറ്റാണ്ടിലെ ഇന്ത്യൻ കവികൾ വർഗ്ഗം:2000-ൽ മരിച്ചവർ വർഗ്ഗം:അസ്സമീസ് കവികൾ വർഗ്ഗം:1919-ൽ ജനിച്ചവർ വർഗ്ഗം:അസ്സമീസ് നോവലെഴുത്തുകാർ വർഗ്ഗം:അസ്സമീസ് കഥാകൃത്തുക്കൾ
കേരള സംസ്കാരം
ആര്യൻ ദ്രാവിഡ സംസ്കാരങ്ങളുടെ ഒരു സമന്വയമാണ് കേരള സംസ്കാരം, നൂറ്റാണ്ടുകൾ എടുത്തു കലർന്നു ഇന്ത്യയിലെ മറ്റു ഭാഗങ്ങളുടേയും വിദേശത്തെയും സംസ്കാരങ്ങൾ ഇടകലർന്നു. മലയാളികളുടെ പൌരാണികയും തുടർച്ചയുമാണ് അതിനെ വിവരിക്കുന്നത്. ഇന്ത്യയിലെ വിവിധ ഭാഗങ്ങളിൽനിന്നും കുടിയേറിയവരുടെ പൌരാണികയും ചേർന്നതാണ് ആധുനിക കേരള സംസ്കാരം.
കലാരൂപങ്ങൾ
യുനെസ്കോ പൈതൃക കലാരൂപമായി അംഗീകരിച്ച കൂടിയാട്ടം കേരളത്തിലെ പ്രാദേശിക കലാരൂപങ്ങളിൽപ്പെട്ടതാണ്. പുരാണ ഇതിഹാസങ്ങളെ ഇതിവൃത്തമാക്കിയിട്ടുള്ള നൃത്ത – നാടക കലാരൂപമാണ്‌ കഥകളി. കഥകളിയുടെ പ്രശസ്തമായ മറ്റൊരു രൂപമാണ് കേരള നടനം.കൂത്ത്, മോഹിനിയാട്ടം, തുള്ളൽ, തിറയാട്ടം, പടയണി, തെയ്യം തുടങ്ങിയവയും കേരളത്തിലെ കലാരൂപങ്ങലാണ്. തിറയാട്ടം എന്നത് കേരളത്തിലെ ഏറ്റവും മികച്ച നാടോടി കലാരൂപങ്ങളിൽ ഒന്നാണ്. ഓണക്കാലത്ത് ദക്ഷിണമലബാറിൽ കാണുന്ന കലാരൂപമാണ്‌ കുമ്മാട്ടിക്കളി. ഒപ്പന എന്നത് കേരളത്തിലെ ഇസ്ലാം സമൂഹത്തിൻറെ കലാരൂപമാണ്‌. തിരുവാതിരക്കളി ഹിന്ദു സമൂഹത്തിൻറെ കലാരൂപമാണ്‌. കേരളത്തിലെ സെന്റ്‌ തോമസ്‌ ക്രിസ്ത്യാനികളുടെ പ്രാചീനമായ കലാരൂപമാണ്‌ മാർഗംകളി.
സംഗീതം
ദക്ഷിണേന്ത്യൻ സംഗീത രംഗത്തെ താളങ്ങളും രാഗങ്ങളും കൊണ്ട് പ്രബലമായ കർണാടക സംഗീതം കേരളത്തിലെ സംഗീത രംഗത്തും പ്രബലമാണ്. പത്തൊൻപതാം നൂറ്റാണ്ടിലെ തിരുവിതാംകൂർ രാജാവും സംഗീതക്ഞനുമായ സ്വാതിതിരുനാൾ രാമവർമ്മയാണ് കേരളത്തിൽ കർണാടക സംഗീതം ജനപ്രിയമാക്കിയത്. മാത്രമല്ല കേരളത്തിനു സോപാനം എന്ന സ്വന്തമായ സംഗീത രൂപവുമുണ്ട്. ചെണ്ട ഉപയോഗിക്കുന്ന മേളവും കേരളത്തിൻറെ പരമ്പരാഗത സംഗീതത്തിൽ ഉൾപ്പെടുന്നു. സിനിമാ സംഗീത രംഗത്തും കേരളത്തിൽ വലിയ വേരോട്ടമുണ്ട്. കെ. ജെ. യേശുദാസ് ആണ് മലയാളത്തിലെ ഏറ്റവും പ്രശസ്തരായ പാട്ടുകാരിൽ ഒരാൾ.
സാഹിത്യം
മലയാളം സാഹിത്യം വളരെ പ്രാചീനമാണ്, പതിനാലാം നൂറ്റാണ്ടിലെ കവികളായ മാധവ പണിക്കർ, ശങ്കര പണിക്കർ, രാമ പണിക്കർ എന്നിവരുടെ കവിതകളാണ് ആധുനിക മലയാളത്തിൻറെ തുടക്കമായി കണക്കാക്കുന്നത്. മലയാള ഭാഷയുടെ പിതാവായി കണക്കാക്കുന്ന തുഞ്ചത്ത് രാമാനുജൻ എഴുത്തച്ഛനാണു കിളിപ്പാട്ട് പ്രസ്ഥാനത്തിന്റെ ഉപക്ഞാതാവ്. കവിത്രയങ്ങലായ കുമാരനാശാൻ, വള്ളത്തോൾ നാരായണ മേനോൻ, ഉള്ളൂർ എസ് പരമേശ്വര അയ്യർ എന്നിവരാണ് വേദാന്തങ്ങൾ മാത്രമായിരുന്ന മലയാള സാഹിത്യത്തെ പുതിയ മേഖലകളിലേക്ക് കൊണ്ടുവന്നത്.
ഓണം
ഓണം മലയാളികളുടെ സംസ്ഥാനോൽസവമാണ്. ലോകത്തിൻറെ നാനാഭാഗത്തുമുള്ള മലയാളികൾ ജാതിമത ഭേദമന്യേ ഈ ഉത്സവം ആഘോഷിക്കുന്നു.
ഓണം സംബന്ധിച്ച് പല ഐതിഹ്യങ്ങളും ചരിത്രരേഖകളും നിലവിലുണ്ടെങ്കിലും ഓണം ആത്യന്തികമായി ഒരു വിളവെടുപ്പു അഥവാ വ്യാപാരോത്സവമാണെന്ന് കരുതിപ്പോരുന്നു. കേരളത്തിൽ ഓണം തമിഴ്‌നാട്ടിൽ നിന്നും സംക്രമിച്ചതാണെന്നാണ് വിദഗ്ദ്ധമതം. എല്ലായിടത്തും അത് ക്ഷേത്രോത്സവമായിട്ടായിരുന്നു തുടങ്ങിയതെങ്കിലും പിന്നീട് അത് ഗാർഹികോത്സവമായി മാറി.
ചിങ്ങമാസത്തിലെ അത്തം നക്ഷത്രം മുതൽ തുടങ്ങുന്ന ഓണാഘോഷം തിരുവോണം നാളിൽ പ്രാധാന്യത്തോടെ ആഘോഷിക്കുകയും ചതയം നാൾ വരെ നീണ്ടു നിൽക്കുകയും ചെയ്യുന്നു. തൃക്കാക്കരയാണ്‌ ഓണത്തപ്പൻറെ ആസ്ഥാനം. അവിടെയാണ്‌ ആദ്യമായി ഓണാഘോഷം നടത്തിയത് എന്നാണ്‌ ഐതിഹ്യമെങ്കിലും അതിനേക്കാൾ വളരെ മുൻപേ തന്നെ തമിഴ്നാട്ടിലും മറ്റും ഓണാഘോഷം നടന്നിട്ടുള്ളതായി സംഘ കൃതികൾ വെളിപ്പെടുത്തുന്നു. സംഘകാലകൃതിയായ 'മധുരൈകാഞ്ചി'യിലാണ്‌ ഓണത്തെക്കുറിച്ചുളള (ഇന്ദ്രവിഴാ) ആദ്യപരാമർശങ്ങൾ കാണുന്നത്‌. കാലവർഷം കഴിഞ്ഞ് മാനം തെളിയുന്ന ഈ കാലത്താണ് വിദേശകപ്പലുകൾ പണ്ട് സുഗന്ധദ്രവ്യ വ്യാപാരത്തിനായി കേരളത്തിൽ കൂടുതലായി അടുത്തിരുന്നത്. അങ്ങനെ സ്വർണ്ണം കൊണ്ടുവരുന്ന ഈ മാസത്തെ പൊന്നിൻ ചിങ്ങമാസമെന്നും ഓണത്തെ പൊന്നോണമെന്നും വിളിക്കാനുള്ള കാരണമതാണ്. കേരളത്തിൽ വിളവെടുപ്പിനേക്കാൾ അതിൻറെ വ്യാപാരത്തിനായിരുന്നു പ്രാധാന്യം എന്നതാണ് ഇന്ദ്രവിഴയും ഓണവും തമ്മിൽ ഉണ്ടായ വ്യത്യാസത്തിനു കാരണം.
രാഷ്ട്രീയം
കേരളത്തിലെ ജനങ്ങൾ രാഷ്ട്രീയത്തിൽ വളരെ താൽപര്യമുള്ളവരാണ്. ഭൂരിപക്ഷം മലയാളികളും കേരളത്തിലെ രാഷ്ട്രീയ മുന്നണികളായ ഇടതുപക്ഷ ജനാധിപത്യ മുന്നണിയുടെയോ (എൽഡിഎഫ്) ഐക്യ ജനാധിപത്യ മുന്നണിയുടെയോ (യുഡിഎഫ്) അണികളാണ്. ബിജെപിയും കേരളത്തിൽ ഉണ്ട്. ദേശീയ പാർട്ടിയായ സിപിഐഎം ആണ് ഇടതുപക്ഷ ജനാധിപത്യ മുന്നണിക്ക് നേതൃതം നൽകുന്നത്. മറ്റൊരു ദേശീയ പാർട്ടിയായ ഇന്ത്യൻ നാഷണൽ കോൺഗ്രസ്‌ ആണ് ഐക്യ ജനാധിപത്യ മുന്നണിക്ക് നേതൃതം നൽകുന്നത്. സിപിഐ, കേരള കോൺഗ്രസ്‌, ഇന്ത്യൻ യൂണിയൻ മുസ്ലിം ലീഗ്, ജനതാദൾ പാർട്ടികൾ, ആർഎസ്പി എന്നിവയാണ് കേരളത്തിലെ മറ്റു പ്രമുഖ രാഷ്ട്രീയ പാർട്ടികൾ.
മാർഗരറ്റ് ഒ'ബ്രീൻ
മാർഗരറ്റ് ഒ'ബ്രീൻ (ജനനം എയ്ഞ്ചെല മാക്സിൻ ഒ'ബ്രീൻ; ജനുവരി15, 1937) അമേരിക്കൻ ചലച്ചിത്രം, റേഡിയോ, ടെലിവിഷൻ, സ്റ്റേജ് എന്നീ രംഗങ്ങളിൽ അഭിനേത്രിയായി പ്രവർത്തിച്ചിരുന്നു. മെട്രോ-ഗോൾഡ്വിൻ മേയറിന്റെ ചലച്ചിത്രങ്ങളിൽ നാലാമത്തെ വയസ്സിൽ ബാലതാരമായിട്ടാണ് അരങ്ങിലെത്തിയത്. ബാലതാരങ്ങളുടെ ചലച്ചിത്ര ചരിത്രത്തിൽ ഏറ്റവും പ്രസിദ്ധി നേടുകയും 1944-ൽ ബാലതാരക ബഹുമതിയായി ജുവനൈൽ അക്കാഡമി അവാർഡ് ലഭിക്കുകയും ചെയ്തു. പിന്നീടുള്ള കാലഘട്ടത്തിൽ ടെലിവിഷൻ, സ്റ്റേജ് എന്നീ രംഗങ്ങളിൽ അഭിനയിക്കുകയും ചലച്ചിത്രത്തിൽ സഹനടിയായി വേഷമിടുകയും ചെയ്തു.
ബോക്സാഫീസ് റാങ്കിംഗ്
For a time O'Brien was voted by exhibitors as among the most popular stars in the country.
പുറത്തേയ്ക്കുള്ള കണ്ണികൾ
വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:1937-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ നാടകനടിമാർ
ശിവാജി പാർക്ക്, മുംബൈ
മുംബൈയിലെ ദാദറിൽ സ്ഥിതി ചെയ്യുന്ന ഒരു പൊതു പാർക്കാണ് ചത്രപതി ശിവാജി മഹാരാജ് പാർക്ക്. ശിവാജി പാർക്ക് എന്നാണ് പരക്കെ അറിയപ്പെടുന്നത്. മുംബൈ നഗരത്തിലെ ഏറ്റവും വലിയ ഉദ്യാനമാണിത്. ആസാദ് മൈദാൻ, ആഗസ്ത് ക്രാന്തി മൈദാൻ (ഗോവാലിയ ടാങ്ക്) മുതലായവയെ പോലെ, ചരിത്രപരവും സാംസ്കാരികവുമായ പ്രാധാന്യമുള്ള സ്ഥലമാണിത്. സ്വാതന്ത്ര്യത്തിന് മുമ്പും ശേഷവും രാഷ്ട്രീയവും സാമൂഹികവുമായ അനവധി സമ്മേളനങ്ങൾ ഇവിടെ നടന്നിട്ടുണ്ട്. 112,937 ചതുരശ്ര മീറ്റർ (27.907 ഏക്കർ) വിസ്തീർണ്ണമുള്ള ഈ പാർക്ക് ഇന്ത്യൻ ക്രിക്കറ്റിന്റെ തൊട്ടിൽ എന്നും അറിയപ്പെടുന്നു. സ്പോർട്സ് കരിയറിൽ മികവ് തെളിയിക്കാൻ കായികതാരങ്ങളെയും സ്പോൺസർമാരെയും സഹായിക്കുന്നതിനുള്ള ഒരു നല്ല വേദിയായി ശിവാജി പാർക്ക് പരിഗണിക്കപ്പെടുന്നു. ക്രിക്കറ്റിൽ നെറ്റ് പ്രാക്റ്റീസ് സൗകര്യം, ടെന്നീസ് കോർട്ട്, സ്കേറ്റിംഗ് റിങ്ങ്, മല്ലാഖമ്പ് പരിശീലനത്തിനുള്ള സ്ഥലം തുടങ്ങിയവ ഈ പാർക്കിലുണ്ട്.
ഭൂമിശാസ്ത്രം
പാർക്കിന്റെ ആന്തരിക ചുറ്റളവ് 1.17 കിലോമീറ്റർ ആണ് (0.73 മൈൽ). മൈതാനത്തിന്റെ ആകെ വിസ്തീർണ്ണം 112,937 ചതുരശ്ര മീറ്റർ (27.907 ഏക്കർ) ആണ്. ഇതിന്റെ പകുതിയോളം വിവിധ ക്ലബ്ബുകളുടെയും മറ്റും അധീനതയിലാണ്. ശിവാജി പാർക്ക് ജിംഖാന, ബംഗാൾ ക്ലബ്ബ് തുടങ്ങി 31-ഓളം സംഘടനകൾ ഇവിടെ പ്രവർത്തിക്കുന്നു. ശേഷിക്കുന്ന ഭാഗം കായികവിനോദങ്ങൾക്കും മറ്റുമായി പൊതുജനങ്ങൾക്ക് ലഭ്യമാണ്. പാർക്കിലേക്കുള്ള പ്രധാന പ്രവേശന കവാടം കിഴക്കുഭാഗത്താണ്. ഈ വഴി കാൽനടയാത്രക്കാർക്ക് മാത്രമായി പരിമിതപ്പെടുത്തിയിരിക്കുന്നു.
ചരിത്രം
1925 ൽ ബ്രിട്ടീഷുകാരുടെ കാലത്ത് ബോംബെ മുനിസിപ്പൽ കോർപ്പറേഷൻ സ്ഥാപിച്ചതാണ് ഈ പാർക്ക്. 1927 വരെ ഈ സ്ഥലത്തിന് മാഹിം പാർക്ക് എന്നറിയപ്പെട്ടിരുന്ന ഈ പാർക്കിന് മുനിസിപ്പൽ കൗൺസിലർ അവന്തിക ഗോഖലെയുടെ നിർദ്ദേശപ്രകാരം ഛത്രപതി ശിവാജിയുടെ പേര് നൽകി. ദാദർ ഹിന്ദു ജിംഖാന എന്ന പേരിൽ അറിയപ്പെടുന്ന ശിവാജി പാർക്ക് ജിംഖാന 1927 ലാണ് ഇവിടെ ആദ്യത്തെ ടെന്നീസ് കോർട്ട് തുറന്നത്. 1931 നവംബറിൽ അതിന്റെ പവലിയനും ഉദ്ഘാടനം ചെയ്തു. ബ്രിട്ടീഷ് ഭരണകാലത്ത് സ്വാതന്ത്ര്യ സമര സേനാനികളുടെ കൂട്ടായ്മയ്ക്കു പുറമേ, 1947 ൽ സ്വാതന്ത്ര്യത്തിന് ശേഷം ശിവാജി പാർക്ക് സംയുക്ത മഹാരാഷ്ട്രാ പ്രക്ഷോഭത്തിലെ പ്രധാന ശക്തികേന്ദ്രമായിരുന്നു. 1960 ൽ ഇപ്പോഴത്തെ മഹാരാഷ്ട്ര സംസ്ഥാനത്തിന് രൂപം നൽകിയത് ഈ പ്രക്ഷോഭമായിരുന്നു. ആ കാലഘട്ടത്തിൽ പ്രമുഖ എഴുത്തുകാരനും, നാടകകൃത്തും, കവിയുമായിരുന്ന ആചാര്യ പ്രഹ്ലാദ് കേശവ് ആത്രേ ഈ പ്രസ്ഥാനത്തെ നയിച്ചു. ലക്ഷക്കണക്കിന് ജനക്കൂട്ടത്തെ ഈ പാർക്കിൽ അഭിസംബോധന ചെയ്ത്, "ലോർഡ് ഓഫ് ശിവാജി പാർക്ക്" എന്ന പേരിൽ അദ്ദേഹം അറിയപ്പെട്ടു. ശിവസേനയുടെ രാഷ്ട്രീയ സമ്മേളനങ്ങൾ ഇവിടെ പതിവായി നടന്നിരുന്നു. കൂടാതെ മറ്റു പല രാഷ്ട്രീയ റാലികളും നടന്നിട്ടുണ്ട്. നിശ്ശബ്ദ വിപ്ലവമായി പ്രഖ്യാപിച്ചു. 2009 സെപ്തംബറിൽ രാഷ്ട്രീയ റാലികളുടെ ശബ്ദമലിനീകരണത്തെക്കുറിച്ച് സമർപ്പിക്കപ്പെട്ട പൊതു താൽപ്പര്യ ഹർജിയെ തുടർന്ന് 2010 മെയ് മാസത്തിൽ ബോംബെ ഹൈക്കോടതി ഈ പ്രദേശത്തെ ശബ്ദരഹിത മേഖലയായി പ്രഖ്യാപിച്ചു. ശിവസേന നേതാവ് ബാൽ ഠാക്കറേയുടെ ഭൗതികശരീരം ദഹിപ്പിച്ചത് ഈ പാർക്കിൽ ആയിരുന്നു.
അവലംബം
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
അറബ് ഇസ്രയേൽ യുദ്ധം (1973)
1967ലെ യുദ്ധത്തിൽ ഇസ്രയേൽ പിടിച്ചെടുത്ത പ്രദേശങ്ങൾ തിരികെ പിടിക്കുക എന്ന ലക്ഷ്യത്തോടെ അറബ് സഖ്യം ഇസ്രയേലുമായി നടത്തിയ യുദ്ധമാണ് 1973ലെ അറബ് ഇസ്രയേൽ യുദ്ധം. യോംകിപ്പൂർ യുദ്ധം എന്നും ഇതിനെ വിളിക്കാറുണ്ട്. യഹൂദരുടെ ഏറ്റവും പുണ്യദിനമായ യോം കിപ്പൂർ നാളിൽ മിന്നലാക്രമണം നടത്തി മുന്നേറുക എന്ന തന്ത്രമാണ് അറബ് രാജ്യങ്ങൾ നടത്തിയത്. ഈജിപ്തും സിറിയൻ സൈന്യവും വെടിനിർത്തൽ രേഖകൾ മുറിച്ചു കടന്നതോടു കൂടി യുദ്ധം ആരംഭിച്ചു. അമേരിക്ക ഇസ്രായേലിനെയും, സോവിയറ്റ് യൂണിയൻ അറബ് രാജ്യങ്ങളെയും ഈ യുദ്ധത്തിൽ പിന്തുണച്ചു.
അനന്തരഫലം
യുദ്ധത്തിൽ അമേരിക്ക ഇസ്രയേലിനെ സഹായിച്ചത് അറബ് രാജ്യങ്ങൾ അടങ്ങിയ ഒപെക് സംഘടന 1973ൽ അമേരിക്ക, നെതർലൻഡ്സ് ഉൾപ്പെടെയുള്ള രാജ്യങ്ങൾക്കെതിരെ എണ്ണ ഉപരോധം ഏർപ്പെടുത്തുന്നതിന് കാരണമായി.
അവലംബം
വർഗ്ഗം:അറബ്-ഇസ്രയേൽ സംഘർഷം
സിംപിൾ ഇംഗ്ലീഷ് വിക്കിപീഡിയ
സിംപിൾ ഇംഗ്ലീഷ് വിക്കിപീഡിയ എന്നത് വിക്കിപീഡിയയുടെ പരിഷ്കരിച്ച ഇംഗ്ലീഷ് പതിപ്പാണ്, ഇത് പ്രാഥമികമായും ഇംഗ്ലീഷ് ഭാഷയുടെ ലളിതരൂപങ്ങളായ ബേസിക് ഇംഗ്ലീഷ്, ലേണിങ് ഇംഗ്ലീഷ് എന്നിവ അടിസ്ഥാനമാക്കി തയ്യാറാക്കപ്പെട്ടതാണ്. ഒരു ആംഗ്ലിക് ഭാഷയിലോ ഇംഗ്ലീഷ് അധിഷ്‌ഠിത പിഡ്‌ജിൻ അല്ലെങ്കിൽ ക്രിയോളിലോ എഴുതിയ ഏഴ് വിക്കിപീഡിയകളിൽ ഒന്നാണിത്. "വിദ്യാർത്ഥികൾ, കുട്ടികൾ, പഠന ബുദ്ധിമുട്ടുള്ള മുതിർന്നവർ, ഇംഗ്ലീഷ് പഠിക്കാൻ ശ്രമിക്കുന്ന ആളുകൾ എന്നിങ്ങനെ വ്യത്യസ്ത ആവശ്യങ്ങളുള്ള ആളുകൾക്ക്" ഒരു വിജ്ഞാനകോശം നൽകുകയെന്ന പ്രഖ്യാപിത ലക്ഷ്യമാണ് സൈറ്റിനുള്ളത്. ലളിതമായ ഇംഗ്ലീഷ് വിക്കിപീഡിയയുടെ അടിസ്ഥാന അവതരണ ശൈലി തുടക്കക്കാർക്ക് ഇംഗ്ലീഷ് പഠിക്കാൻ സഹായകരമാക്കുന്നു. ഇതിന്റെ ലളിതമായ പദഘടനയും വാക്യഘടനയും, ചില സൂക്ഷ്മതകൾ കാണുന്നില്ലെങ്കിലും, സാധാരണ ഇംഗ്ലീഷ് വിക്കിപീഡിയയുമായി താരതമ്യപ്പെടുത്തുമ്പോൾ വിവരങ്ങൾ എളുപ്പത്തിൽ മനസ്സിലാക്കാൻ കഴിയും.
അവലംബം
വർഗ്ഗം:വിക്കിപീഡിയകൾ ഭാഷാടിസ്ഥാനത്തിൽ
കിഴുപ്പിള്ളിക്കര
തൃശ്ശൂർ ജില്ലയിലെ താന്ന്യം ഗ്രാമപഞ്ചായത്തിലെ ഒരു ഗ്രാമമാണു് കിഴുപ്പിള്ളിക്കര. തൃശ്ശൂർ വടക്കുംനാഥൻ ക്ഷേത്രത്തിൽ നിന്നും 20 കി.മീ. തെക്കു പടിഞ്ഞാറായി ഈ ഗ്രാമം സ്ഥിതി ചെയ്യുന്നു.
ജനസംഖ്യ
ഏകദേശം പതിനായിരം.
ഭാഷ
മലയാളം
വിനോദം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പിൻ കോഡ്
680704 680702
എം.ഓ.ടി. അയ്യങ്കാർ
ഇന്ത്യ കണ്ട ഏറ്റവും മികച്ച വൈദ്യ കീടശാസ്ത്രഗവേഷകരിൽ  ഒരാളാണ് എം.ഓ.ടി.അയ്യങ്കാർ. (1895 ഫെബ്രുവരി 06 നു ചെന്നൈയിൽ ജനനം, 1972 സെപ്റ്റംബർ 16 നു ബന്ഗലൂരില് വച്ച്  മരണം). ചെന്നൈ ഹിന്ദു ഹൈസ്കൂളിലും ,പ്രസിഡൻസി കോളേജിലും പഠനം പൂർത്തിയാക്കി.
ബംഗാളിലെ പ്രവർത്തനങ്ങൾ
ബംഗാളിലെ മലമ്പനി ഗവേഷണ സ്ഥാപനത്തിൽ കീടശാസ്ത്രഞ്ജൻ, മലമ്പനി ഗവേഷകൻ എന്നീ നിലകളിൽ കാൽ നൂറ്റാണ്ടോളം പ്രവർത്തിച്ചു. ഇന്ത്യയിൽ മലമ്പനി വ്യാപിപ്പിക്കുന്ന അനോഫലീസ് കൊതുകുകളുടെ ജൈവനിയന്ത്രണത്തിന് ഉപയോഗപ്പെടുത്താവുന്ന സീലമോസിസ് ഇനത്തിൽപ്പെട്ട  രണ്ടു  ഫങ്ങസ്സുകളെ  ഇക്കാലത്ത് കണ്ടെത്തിയത്, കൊതുകുകളുടെ ജൈവ നിയന്ത്രണത്തിന് അദ്ദേഹം  നൽകിവന്ന പ്രാധാന്യം വ്യക്തമാക്കുന്നു,
മന്തിനെതിരെ തിരുവിതാംകൂറിൽ
തിരുവിതാംകൂറിലെ ഒരു പ്രധാന ആരോഗ്യ  പ്രശ്നമായ മന്ത് രോഗം  പരിഹരിക്കുന്നതിലെക്കായി, രാജാവിന്റെ ക്ഷണം  അനുസരിച്ച്, 1931 ഒക്ടോബർ 14നു തിരുവനന്തപുരത്ത്, സംസ്ഥാന കീടശാസ്ത്രജ്നായി  ജോലിയിൽ പ്രവേശിച്ചു. 1931 മുതൽ  നാല് വർഷം, തെക്കൻ  തിരുവിതാംകൂറിലെ അഗസ്തീശ്വരം താലൂക്കിൽ  തുടങ്ങി വടക്ക് പറവൂർ താലൂക്ക് വരെ മന്ത് രോഗ വ്യാപനത്തെക്കുറിച്ചു പഠനം  നടത്തിയത്  "എപിടെമിഒലോജി   ഓഫ്  ഫയിലാരിയസിസ്  ഇൻ  ട്രാവൻകൂർ  " എന്ന  പേരിൽ  പ്രസിദ്ധീകരിക്കുകയും, ചെയ്തു .അതോടൊപ്പം, മന്ത് രോഗത്തിന്റെ സിരാകേന്ദ്രമായ  ചേർത്തല താലൂക്കിലെ പട്ടണക്കാട് 1933ല് അയ്യങ്കാർ സ്ഥാപിച്ച മന്ത് രോഗ പഠന-നിയന്ത്രണ പ്രവർത്തനങ്ങൾ, മന്തുരോഗ നിയന്ത്രണ പ്രവർത്തനങ്ങൾക്ക്  ലോക മാതൃക ആയി ഇന്നും  തുടരുന്നു. തിരുവിതാംകൂറിലെ, മന്ത് രോഗത്തിന് കാരണമാകുന്ന വൂച്ചരറിയ ബാന്ക്രോഫ്റ്റി (Wucheraria  bancrofti ), ബ്രുഗിയ മലയി (Brugia  malayi ) വിരകളെക്കുറിച്ച്  അയ്യങ്കാർ നടത്തിയ ഗവേഷണ ഫലങ്ങൾ,  1938 ല്    ദില്ലിയിലെ  ഇന്ത്യൻ കൌൺസിൽ ഓഫ് മെഡിക്കൽ റിസർച്ച് പ്രസിദ്ധീകരിച്ചു. റൊമാനോ മേർമിസ് അയ്യങ്കാരി (Romano mermis ayyankar )  എന്ന ഒരിനം മേർമിസ് വിരകൾക്കും, ക്യുലുക്സ് അയ്യംകാരി  (Culex  ayyankari) എന്ന ഒരിനം കൊതുകിനും അദ്ദേഹത്തിന്റെ ബഹുമാനാർഥം പേരിട്ടിട്ടുണ്ട്.
അന്തർദേശീയ പ്രശസ്തി
മന്ത്, മലമ്പനി തുടങ്ങിയ കൊതുകുജന്യ രോഗങ്ങൾ ഉൾപ്പെടെ, മെഡിക്കൽ എന്റൊമോളജിയിൽ നൂറിൽക്കൂടുതൽ പ്രബന്ധങ്ങൾ,ദേശീയ രാജ്യാന്തര ജേണലുകളിൽ  അയ്യങ്കാരുടെതായുണ്ട്. "കറുത്ത പനി" എന്ന കല അസർ (Kala-azar ) പരത്തുന്ന  മണലീച്ച (Sand  fly), ഗുനിയ വിര രോഗം(Guinea  worm  disease ) പരത്തുന്ന സ്യ്ക്ലോപ്സ് (Cyclops ) എന്ന ചെറിയ   ജല പ്രാണിയെക്കുറിച്ചും ഗവേഷണം നടത്തി. 1950കളിൽ, അന്ന് ബ്രിട്ടിഷ് കോളനി ആയിരുന്ന മാല ദ്വീപുകളിൽ മന്ത് രോഗത്തെക്കുറിച്ചുള്ള പഠനത്തിനായി  ലോകാരോഗ്യ   സംഘടന  അയച്ചത്  അദ്ദേഹത്തെയാണ്. കൊതുകിനെ സ്നേഹിച്ച്, മന്തിനെ തുരത്തിയ ഒരു മനുഷ്യ സ്നേഹിയായി   അദ്ദേഹം എന്നും ഓർമിക്കപ്പെടും
അവലംബം
വർഗ്ഗം:ഇന്ത്യൻ കീടശാസ്ത്രജ്ഞർ
പർദുമാൻ സിംഗ് ബ്രാർ
ഒരു ഇന്ത്യൻ കായിക താരമാണ് പർദുമാൻ സിംഗ് ബ്രാർ(15 ഒക്ടോബർ 1927 – 22 മാർച്ച് 2007). ഷോട്പുട്, ഡിസ്കസ് ത്രോ എന്നീ ഇനങ്ങളിൽ രാജ്യത്തെ പ്രതിനിധീകരിച്ച ഇദ്ദേഹം ഏഷ്യൻ ഗെയിംസിൽ ഒന്നിലധികം മെഡലുകൾ നേടിയ അപൂർവം പേരിൽ ഒരാളാണ്.
കായിക ജീവിതം
1950 ലെ ഷോട്പുട് ഡിസ്കസ് ത്രോ ഇനങ്ങളിൽ ഇന്ത്യയുടെ ദേശീയ ചാമ്പ്യനായ ബ്രാർ,1954-ൽ മനിലയിൽ വെച്ചു നടന്ന ഏഷ്യൻ ഗെയിംസിൽ ഷോട്പു ട്ടിലും ഡിസ്കസ് ത്രോയിലും സ്വർണ്ണ മെഡലുകൾ നേടി.ഇതോടെ ഈ നേട്ടം കൈവരിക്കുന്ന ഏഷ്യയിലെ ആദ്യത്തെ കായിക താരമായി ബ്രാർ മാറി. തുടർന്ന് 1955 ൽ ടോക്കിയോയിൽ നടന്ന ഏഷ്യൻ ഗെയിംസിലും ബ്രാർ തന്റെ മെഡൽ വേട്ട തുടർന്നു.കായിക രംഗത്തിട്ടുള്ള ഇദ്ദേഹത്തിന്റെ സംഭാവനകൾ അംഗീകരിച്ചു കൊണ്ട് 1999-ൽ രാജ്യം അർജുന അവാർഡ് നൽകി ആദരിച്ചിട്ടുണ്ട്.
അവലംബം
വർഗ്ഗം:ഒക്ടോബർ 15-ന് ജനിച്ചവർ വർഗ്ഗം:മാർച്ച് 22-ന് മരിച്ചവർ
വർക്കല തുരപ്പ്
ആയില്യം തിരുനാൾ മഹാരാജാവിന്റെ കാലത്ത് പാർവ്വതി പുത്തനാറിൽ നിർമ്മിക്കപ്പെട്ട ഒരു തുരങ്കമാണു് വർക്കലതുരപ്പ്.(വർക്കല തുരങ്കം - Varkala Tunnel)
ചരിത്രം
ലഘുചിത്രം|തുരപ്പിന്റെ വടക്കേയറ്റം 1824-ൽ തിരുവനന്തപുരം വള്ളക്കടവ് (കല്പാക്കടവ്) മുതൽ വർക്കല കുന്നുവരെയുള്ള പ്രധാന കായലുകളെ ഇടയ്ക്കിടയ്ക്ക് തോടുകൾ വെട്ടി ബന്ധപ്പെടുത്തി നിർമ്മിച്ച കനാലാണ് പാർവ്വതി പുത്തനാർ. തിരുവിതാംകൂറിലെ സ്വാതിതിരുനാൾ മഹാരാജാവിന് മുമ്പ് റീജന്റായി (പകരം ഭരണം) ഭരണം നടത്തിയിരുന്ന അദ്ദേഹത്തിന്റെ ഇളയമ്മ റാണി ഗൗരി പാർവ്വതി ഭായിയാണ് ഈ കനാൽ നിർമ്മിച്ചത്. ഇതിന്റ നിർമ്മാണം വർക്കലവരെയുള്ള ഗതാഗതത്തിനെ വളരെയേറെ സഹായിച്ചു. പക്ഷേ, വർക്കല കുന്ന് എന്ന കടമ്പയാണ് മറ്റു സ്ഥലങ്ങളിലേക്കുള്ള പോക്കുവരവിന് മാർഗ്ഗതടസ്സമായി അവശേഷിച്ചത്. അനന്തപുരിയിൽ നിന്നും വരുന്ന കെട്ടുവള്ളങ്ങളും യാത്രാ വള്ളങ്ങളും വർക്കല കുന്നുവരെ മാത്രമെ വരുമായിരുന്നുള്ളു. ശേഷം കാൽനടയായി കുന്നുകയറി വേണം ആലപ്പുഴയിലേക്കും കൊച്ചിയിലേക്കുമൊക്കെ ജനങ്ങൾക്കു പോയിവരാൻ.
വർക്കല കുന്നിന്റെ കാര്യത്തിൽ ഒരു തീരുമാനമാകാൻ പിന്നേയും വർഷങ്ങൾ കാത്തിരിക്കേണ്ടി വന്നു. ആയില്യം തിരുനാളിന്റെ കാലത്ത് സർ ടി. മാധവറാവു ദിവാനയിരുന്നപ്പോൾ ബ്രിട്ടനിൽ നിന്നും വന്ന വില്യം ബാർട്ടനെ ദിവാനായി നിയമിക്കുകയും അദ്ദേഹത്തിന്റെ നേതൃത്വത്തിൽ 1877-ൽ വർക്കല കുന്ന് തുരന്ന് ഗതാഗതമാർഗ്ഗം നീട്ടുകയും ചെയ്തു. ഇതിനെയാണ് 'വർക്കല തുരപ്പ്' എന്നറിയപ്പെടുന്നത്. രണ്ട് തുരങ്കമുള്ളതിൽ 2370 അടി നീളമുള്ള ആദ്യത്തേതിന്റെ പണി 1877ലും 1140 അടി നീളമുള്ള രണ്ടാമത്തേതിന്റെ 1877ലും പൂർത്തിയായി. നിർമ്മാണം 14 വർഷങ്ങൾ കൊണ്ടാണ് പൂർത്തിയായത്. വർക്കല വിളക്കുമാടം ഇതിനടുത്തായി സ്ഥിതി ചെയ്യുന്നു. വലിയകോയി തമ്പുരാന്റെ മയൂരസന്ദേശത്തിൽ വർക്കല തുരപ്പ് പ്രതിപാദിക്കുന്നുണ്ട്.
നിലവിൽ
ലഘുചിത്രം|തുരപ്പിന്റെ തെക്കേയറ്റം ഇപ്പോൾ ഉപയോഗയോഗ്യമല്ലാത്ത തുരപ്പ് അടുത്തിടെ ഇതു നവീകരിക്കാൻ സർക്കാർ പദ്ധതിയിട്ടിരുന്നു. കൈയേറ്റം ഒഴിപ്പിക്കാൻ കഴിയാത്തതും സമീപപ്രദേശത്തെ കെട്ടിടങ്ങളുമാണ് പ്രധാന തടസ്സം. 4.88 മീറ്റർ വീതിയുള്ള തുരങ്കം നിലനിർത്തി ഇരുഭാഗങ്ങളിലുള്ള കനാൽ ഗതാഗതയോഗ്യമാക്കാനാണ് ആലോചന. കനാലിൻെറ ആഴം കൂട്ടുമ്പോൾ സമീപത്തുള്ള വീടുകൾക്ക് കേടുപാടുകൾ സംഭവിക്കുമോയെന്ന ആശങ്കയുണ്ട്.
അവലംബം
വർഗ്ഗം:ഇന്ത്യയിലെ തുരങ്കങ്ങൾ വർഗ്ഗം:തിരുവനന്തപുരം ജില്ലയുടെ ഭൂമിശാസ്ത്രം
ജി.എ. നടേശൻ
മദ്രാസ് പ്രസിഡൻസിയിൽ നിന്നുള്ള ഒരു ഇന്ത്യൻ എഴുത്തുകാരനും മാധ്യമ പ്രവർത്തകനും പത്രാധിപരും രാഷ്ട്രീയ പ്രവർത്തകനും ഇന്ത്യൻ സ്വാതന്ത്ര്യ സമര സേനാനിയുമായിരുന്നു '''ജി.എ. നടേശൻ എന്ന ഗണപതി അഗ്രഹാരം അണ്ണാദുരൈ അയ്യർ നടേശൻ''' (25 ഓഗസ്റ്റ് 1873 – 29 ഏപ്രിൽ 1948). സ്വാതന്ത്ര്യസമര കാലഘട്ടത്തിൽ പ്രസിദ്ധീകരിച്ചിരുന്ന ദി ഇന്ത്യൻ റിവ്യൂ ഉൾപ്പെടെയുള്ള ദേശീയ പ്രസിദ്ധീകരണങ്ങൾ പുറത്തിറക്കിയിരുന്ന ജി.എ. നടേജൻ & കമ്പനിയുടെ സ്ഥാപകനും ഉടമയുമായിരുന്നു.
ആദ്യകാല ജീവിതം
1873 ഓഗസ്റ്റ് 25 - ന് തമിഴ്നാട്ടിലെ തഞ്ചാവൂർ ജില്ലയിൽ സ്ഥിതി ചെയ്യുന്ന ഗണപതി അഗ്രഹാരമെന്ന ഗ്രാമത്തിലാണ് ജി.എ. നടേശൻ ജനിച്ചത്. കുംഭകോണത്തു നിന്നും പ്രാഥമിക വിദ്യാഭ്യാസം പൂർത്തിയാക്കുകയുണ്ടായി. മദ്രാസിലെ പ്രസിഡൻസി കോളേജിൽ നിന്നും കലയിൽ ബിരുദം കരസ്ഥാമാക്കുകയും ചെയ്തു. ഇതിനെ തുടർന്ന് പ്രസിദ്ധീകരണ രംഗത്ത് പ്രവേശിക്കുകയുണ്ടായി. ഗിലിൻ ബാർലോയുടെ കീഴിൽ പരിശീലനം നേടിയതിനു ശേഷം 1897 - ൽ സ്വന്തമായി ജി.എ. നടേശൻ & കമ്പനി എന്ന പ്രസിദ്ധീകരണ സ്ഥാപനം രൂപീകരിച്ചു.
ഇന്ത്യൻ സ്വാതന്ത്ര്യസമര പ്രസ്ഥാനം
സ്കൂൾ വിദ്യാഭ്യാസ കാലത്തു തന്നെ നടേശൻ ഇന്ത്യൻ സ്വാതന്ത്ര്യസമര പ്രസ്ഥാനത്തിൽ പ്രവർത്തിച്ചിരുന്നു. 1900 - ൽ, ഇംഗ്ലീഷ് ഭാഷയിൽ അച്ചടിച്ച ദി ഇന്ത്യൻ റിവ്യൂ എന്ന മാസിക പ്രസിദ്ധീകരിക്കാൻ ആരംഭിച്ചു. ഇന്ത്യൻ ദേശീയതയുമായി ബന്ധപ്പെട്ട പല ലേഖനങ്ങളും ദി ഇന്ത്യൻ റിവ്യൂവിൽ പ്രസിദ്ധീകരിച്ചു വന്നിരുന്നു. കൂടാതെ സാമ്പത്തികം, കാർഷികം എന്നീ മേഖലകളുമായി ബന്ധപ്പെട്ട ലേഖനങ്ങളും ചിത്രങ്ങളും ഈ മാസികയിൽ പ്രസിദ്ധീകരിച്ചിരുന്നു. "താൽപ്പര്യമുള്ള എല്ലാവിധ വിഷയങ്ങൾക്കും വേണ്ടി സമർപ്പിച്ചിരിക്കുന്നു" എന്ന് ദി ഇന്ത്യൻ റിവ്യൂവിന്റെ കവർ പേജിൽ നടേശൻ അറിയിക്കുകയുണ്ടായി.
1915 - ൽ മഹാത്മാഗാന്ധി ഇന്ത്യയിൽ എത്തിച്ചേർന്നതിനുശേഷം ആദ്യമായി മദ്രാസ് സന്ദർശിച്ചപ്പോൾ, ജോർജ്ടൗണിലെ തമ്പു ചെട്ടി തെരുവിൽ സ്ഥിതി ചെയ്തിരുന്ന ജി.എ. നടേശന്റെ വീട്ടിലായിരുന്നു താമസിച്ചിരുന്നത്. 1915 ഏപ്രിൽ 17 മുതൽ 1915 മേയ് 8 വരെ മഹാത്മാഗാന്ധി, നടേശന്റെ വീട്ടിൽ താമസിക്കുകയുണ്ടായി.
ഔദ്യോഗിക ജീവിതം
തുടർന്നുള്ള ജീവിതത്തിൽ ചിന്താഗതികൾക്കുണ്ടായ മാറ്റങ്ങളെത്തുടർന്ന് നടേശൻ ഇന്ത്യൻ ലിബറൽ പാർട്ടിയിൽ ചേർന്നു പ്രവർത്തിക്കാൻ തീരുമാനിക്കുകയുണ്ടായി. 1922 - ൽ ലിബറൽ പാർട്ടിയുടെ ജോയിന്റ് സെക്രട്ടറിയായി തിരഞ്ഞെടുക്കപ്പെടുകയും ചെയ്തു. 1923 - ലും 1931 - ലും രണ്ട് പ്രാവശ്യം സ്റ്റേറ്റ് കൗൺസിലിലേക്ക് അനൗദ്യോഗിക അംഗമായി നാമനിർദ്ദേശം ചെയ്യപ്പെട്ടു. സ്റ്റേറ്റ് കൗൺസിലിലെ അംഗമായി പ്രവർത്തിക്കുന്നതിനിടെ, കാനഡയിലുള്ള എംപയർ പാർലമെന്ററി അസോസിയേഷനിൽ പങ്കെടുത്ത ഇന്ത്യൻ സംഘത്തിലെ ഒരു അംഗവുമായിരുന്നു. 1933 മുതൽ 1934 വരെ ഇന്ത്യൻ അയൺ ആന്റ് സ്റ്റീൽ താരിഫ് ബോർഡിലെ അംഗമായും പ്രവർത്തിച്ചിട്ടുണ്ട്. 1938 - ൽ മദ്രാസിന്റെ ഷെറിഫ് ആയി നിയമിതനായി.
മരണം
1948 ഏപ്രിൽ 29 - ന് 74 - ാമത്തെ വയസ്സിൽ നടേശൻ അന്തരിച്ചു. എന്നാൽ അവസാന കാലഘട്ടത്തിലും ജി.എ. നടേശൻ വളരെ സജീവമായി തന്നെ പ്രവർത്തിച്ചു വന്നിരുന്നു.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1873-ൽ ജനിച്ചവർ വർഗ്ഗം:1948-ൽ മരിച്ചവർ വർഗ്ഗം:ഓഗസ്റ്റ് 25-ന് ജനിച്ചവർ വർഗ്ഗം:ഏപ്രിൽ 29-ന് മരിച്ചവർ
മടക്കിമല
വയനാട്ജില്ലയിലെ വൈത്തിരി താലൂക്കിലെ കമ്പളക്കാടിന് അടുത്ത് മുട്ടിൽ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് മടക്കിമല. മടക്കി മലയിൽ ഒരു പ്രാഥമിക വിദ്യാഭ്യാസ സ്ഥാപനവും (ജി എൽ പി എസ് മടക്കിമല) ഒരു പള്ളിയും ഒരു അമ്പലവും ഒരു ബാങ്കും ഒരു വായന ശാലയും ഉണ്ട്. വയനാട് മെഡിക്കൽ കോളേജിന് വേണ്ടി ആദ്യം തീരുമാനിച്ച സ്ഥലം മടക്കിമല ആണ്, പക്ഷെ പരിസ്ഥിതിലോല മേഖല ആയതിനാൽ ഈ പ്രദേശം മെഡിക്കൽ കോളേജിന് അനുയോജ്യമല്ല എന്ന കാരണത്താൽ അത് ചേലോട് എസ്റ്റേറ്റ് ഭൂമിയിലേക്ക് മാറ്റുമെന്ന് പറഞ്ഞു. എന്നാൽ പിന്നീട് മാനന്തവാടി ഗവ ഹോസ്പിറ്റൽ മെഡിക്കൽ കോളേജ് ആയി പ്രഖ്യാപിച്ചു. ബോയ്സ് ടൗണിന് സമീപത്തെ ഭൂമിയിൽ മെഡിക്കൽ കോളേജ് ഉണ്ടാക്കും എന്ന് സർക്കാർ പറയുന്നു.
അവലംബം
വർഗ്ഗം:വയനാട് ജില്ലയിലെ ഗ്രാമങ്ങൾ
യൂട്ടറൈൻ ഫൈബ്രോയ്‌ഡ്
യൂട്ടറൈൻ ഫൈബ്രോയ്‌ഡ് അഥവാ യൂട്ടറൈൻ ലെയൊമൈയോമ അഥവാ വെറും ഫൈബ്രോയ്‌ഡ് എന്നത് ഏറ്റവും സാധാരണയായി സ്ത്രീകളിൽ കണ്ടുവരുന്ന ഗർഭാശയ മുഴകളാണ്. മിക്ക സ്ത്രീകളിലും ഈ അവസ്ഥക്ക് പ്രത്യേക ലക്ഷണങ്ങൾ ഒന്നും കാണാറില്ല: എന്നാൽ ചിലരിൽ വേദനയോടു കൂടിയ അമിതാർത്തവം കാണപ്പെടുന്നു. അമിതമായി വലിപ്പം വച്ചാൽ ഈ മുഴകൾ മൂത്രാശയത്തിൽ സമ്മർദ്ദം ഏല്പിക്കുവാനും കൂടുതലായി മൂത്രമൊഴിക്കേണ്ടി വരാനും കാരണമാകാറുണ്ട്. ലൈംഗിക വേഴ്‌ചയിലിണ്ടാകാവുന്ന വേദനയ്ക്കും പുറം വേദനക്കും ചിലപ്പോൾ ഇവ കാരണമാകാറുണ്ട്. ഒരു സ്ത്രീയ്‌ക്ക് ഒന്നോ അതിലധികമോ ഫർബോയ്‌ഡ് ഉണ്ടാകാവുന്നതും അത് ചിലപ്പോഴെങ്കിലും ഗർഭധാരണത്തിന് തടസ്സമാകാറുമുണ്ട്.
കാരണങ്ങൾ
ഇതിൻറെ കൃത്യമായ കാരണങ്ങൾ അറിവില്ല. എന്നിരുന്നാലും ഫൈബ്രോയ്‌ഡ് പാരമ്പര്യമായും കുറച്ചൊക്കെ ഹോർമോണുകളുമായും ബന്ധപ്പെട്ടിരിക്കുന്നു. അമിതവണ്ണവും ചുവന്ന മാംസം ഭക്ഷിക്കുന്നതും ഫൈബ്രോയ്‌ഡ് വരാനുള്ള ഒരു കാരണമായി ചൂണ്ടിക്കാണിക്കപ്പെടുന്നു. ഗർഭാശയ സ്കാനിങ്ങോ എം.അർ.ഐ. യോ മൂലം ഇവ കണ്ടെത്താൻ സാധിക്കും.
തടയൽ ചികിത്സ
ലക്ഷണങ്ങൾ ഇല്ലാത്ത സന്ദർഭങ്ങളിൽ ഇതിന് പ്രത്യേകിച്ച് ചികിത്സ വേണ്ടി വരാറില്ല. ഇബുപ്രൂഫെൻ പോലുള്ള വേദനാ സംഹാരികൾ രക്ത്സ്രാവം കുറക്കുന്നതിനും പാരസെറ്റമോൾ വേദന കുറയ്ക്കുന്നതിനും സഹായിച്ചേക്കാം. അമിത ആർത്തവം കാണുന്ന വേളകളിൽ ഇരുമ്പ് സപ്ലിമെന്റുകൾ വേണ്ടിവന്നേയ്ക്കാം. ഗൊണാഡോട്രോപ്പിൻ റിലീസിങ്ങ് ഹോർമോൺ അഗണിസ്റ്റുകൾ ഈ മുഴകളുടെ വലിപ്പം കുറയ്ക്കാൻ സഹായിക്കും എങ്കിലും ചിലവ് അധികവും പാർശ്വഫലങ്ങളോടുകൂടിയതുമാണ്. വലിയ ലക്ഷണങ്ങൾ ഉണ്ടെങ്കിൽ ശസ്ത്രക്രിയയിലൂടെ ഫബ്രോ‌യ്‌ഡുകളെ നീക്കം ചെയ്യുന്നത് ഗുണം ചെയ്യാറുണ്ട്. ഗർഭാശയ രക്സ്തക്കുഴലുകൾ അടയ്ക്കുന്നതു ചിലപ്പോൾ ഗുണകരമാണ്. ഈ ഫൈബ്രോയ്‌ഡുകൾക്ക് അർബ്ബുദം ബാധിക്കുന്നത് സാധരണ കണ്ടുവരാറില്ല, അർബ്ബുദവുമായി വരുന്ന മുഴകളെ അതിനെ ലെയോമയോസാർകോമകൾ എന്നു വിളികുന്നു. എന്നാൽ സാധരണ കാണപ്പെടുന്ന ഫൈബ്രോയ്‌ഡുകളെ അർബ്ബുദം ബാധിക്കാറില്ല.
ലക്ഷണങ്ങൾ
ചെറിയ ഫൈബ്രോയ്‌ഡ് ഉള്ള മിക്ക സ്ത്രീകളിലും ലക്ഷണങ്ങൾ ഒന്നും കാണപ്പെടാറില്ല. വയറു വേദന, വിളർച്ച തുടങ്ങി അമിതാർത്തവം വരെ ഇതിന്റെ ലക്ഷണങ്ങൾ ആണ്. ലൈംഗിക വേഴ്ച സമയത്ത് അമിതമായ വേദന ചില സ്ഥാനങ്ങളിൽ ഈ മുഴകൾ വന്നാൽ കാണപ്പെടാം. ചില മുഴകൾ ഗർഭഛിദ്രത്തിനുവരെ കാരണമാകാം. രക്തസ്രാവം, അസമയത്തുള്ള പ്രസവം, ഗർഭസ്ഥശിശുവിന്റെ സ്ഥാനഭ്രംശം എന്നിവ ഇതു മൂലം ഉണ്ടാകാറുണ്ട്. അപൂർവ്വമായി ഈ മുഴകൾ മൂത്രാശയ ഭിത്തിയിൽ സമ്മർദ്ദം ഏല്‌പിക്കുന്നതായി കണ്ടു വരുന്നു. വലിയ ഫൈബ്രോയ്ഡുകൾ കാരണം വയറു വീർത്തുവരുന്നതിനും ഗർഭം എന്ന് തെറ്റിദ്ധരിപ്പിക്കുന്ന രീതിയിലാകാനും സാധ്യതയുണ്ട്. ചില വലിയ ഫൈബ്രോയ്‌ഡുകൾ യോനീഗളത്തിലൂടെ പുറത്തു വരുന്നവയാണ്.
ഭക്ഷണശീലങ്ങൾ
ഫലവർഗ്ഗങ്ങളും പച്ചക്കറികളും അടങ്ങിയ സമീകൃതാഹാര രീതി ഫൈബ്രോയ്‌ഡുകൾ ഉണ്ടാവുന്നത് കുറയ്ക്കാൻ സഹായിക്കും. നാരുകൾ അടങ്ങിയ ഭക്ഷണങ്ങൾ, വിറ്റാമിൻ എ, സി, ഇ, ഫൈറ്റോഈസ്റ്റ്രജൻ, കരോട്ടിനോയ്‌ഡുകൾ, മാംസം, മത്സ്യം പാലുല്പന്നങ്ങൾ എന്നിവയുടെ ഫലങ്ങൾ കൃത്യമായി അറിയാൻ കഴിഞ്ഞിട്ടില്ല. വിറ്റാമിൻ ഡിയുടെ സാധാരണയുള്ള് അളവ് ഫൈബ്രോയ്‌ഡ് ഉണ്ടാവുന്നതിനെ തടയാൻ സഹായിച്ചേക്കാം.
പാരമ്പര്യ ഘടകങ്ങൾ
50% യുട്ടറൈൻ ഫൈബ്രോയ്‌ഡുകളും പാരമ്പര്യ ഘടങ്ങൾ പ്രകടിപ്പിക്കുന്നവയാണ്.ചില ക്രോമോസോമുകളിൽ മിക്കപ്പോഴും ഒരു ഘടനാ വ്യത്യാസം കാണപ്പെടുന്നുണ്ട്. അതുകൊണ്ട് ഫൈബ്രോയ്‌ഡുകൾ ഭാഗികമായി പാരമ്പര്യ വർഗ്ഗത്തിൽ പെടുന്നു. അമ്മയിൽ ഫൈബ്രോയ്‌ഡ് ഉണ്ടായിരുന്നു എങ്കിൽ അവരുടെ മകളിൽ ഫൈബ്രോയ്ഡ് ഉണ്ടാവാനുള്ള സാധ്യത സാധാരണയേക്കാൾ മൂന്നു മടങ്ങാണ്. കറുത്തവർഗ്ഗത്തിൽ പെട്ട സ്ത്രീകൾക്ക് വെള്ളക്കാരികളെ അപേക്ഷിച്ച് ഫൈബ്രോയ്‌ഡ് വരാനുള്ള സാധ്യത 3-9 മടങ്ങ് കൂടുതലാണ്. കുറച്ചു ചില പ്രത്യേക ജനിതക വ്യത്യാസമോ സെല്ലുലാർ നിലയിലുള്ള വ്യത്യാസമോ ഇതിനോടനുബന്ധിച്ച് കാണപ്പെടുന്നു. 80-85% ഫൈബ്രോയ്‌ഡുകളിലും മീഡിയേറ്റർ കോംപ്ലെക്‌സ് സബ് യൂണിറ്റ് 12 എന്ന ജീനിൽ പ്രകാരാന്തരീകരണം സംഭവിക്കുന്നതായി കാണപ്പെടുന്നു.
പാരമ്പര്യ ലെയൊമയോമാറ്റാ
യൂട്ടറൈൻ ഫൈബ്രോയ്‌ഡും അതിനോടൊപ്പം ത്വക്കിന്റെ ലെയോമയോമാറ്റയും വൃക്കയിലെ കോശങ്ങളുടെ അർബ്ബുദത്തിനും കാരണമാവുന്ന റീഡ്‌സ് സിൻഡ്രോം എന്ന അസുഖം കാണപ്പെട്ടു വരുന്നുണ്ട്. ഇത് ഫുമറേറ്റ് ഹൈഡ്രറ്റേസ് എന്ന ദീപനരസം ഉത്പാദിപ്പിക്കാൻ കാരണമായ ജീനുകളിൽ പ്രകാരാന്തരീകരണം സംഭവിക്കുന്നതുകൊണ്ടാണുണ്ടാവുന്നത്. ഈ ജീൻ ക്രോമൊസോം 1 ന്റെ നീണ്ട കൈകളിൽ ആണുള്ളത്. ഇത് സരൂപക്രോമസോം മൂലമായുണ്ടാവുന്ന അസുഖമാണ്.
രോഗവ്യാപനം
ലഘുചിത്രം|ലെയോമയോമയിലെ ബീജകേന്ദ്രം. പുറമേ നിന്നുള്ള ദൃശ്യവും മുറിച്ചു മാറ്റപ്പെട്ടുള്ള ദൃശ്യവും ഫൈബ്രോയ്‌ഡുകൾ ഒരുതരം ഗർഭാശയ ലെയോമയോമയാണ്. ഈ മുഴകൾ പൊതുവെ ഉരുണ്ടതും അരികുകൾ ക്ലിപ്‌തമായതും, ചെറിയ മുഴകൾ വെള്ളയോ അല്ലെങ്കിൽ ടാൻ നിറമുള്ളതോ ആകുകയും കോശ ഘടന വർത്തുളമായതും ആയിരിക്കും. ഇവയുടെ വലിപ്പം സൂക്ഷ്മമായതോ അതോ വലിയതോ ആകാം. പൊതുവെ ചെറുനാരങ്ങാ വലിപ്പത്തിലാണിവ കണ്ടുവരുന്നത്. അതിനേക്കാൾ വലിപ്പമുള്ള മുഴകൾ ചിലപ്പോൾ രോഗിക്ക് സ്വയം അനുഭവവേദ്യമാകാറുണ്ട്.
സൂക്ഷ്മദർശിനിയിലൂടെ നോക്കുമ്പോൾ ഈ മുഴകളുടെ കോശങ്ങൾ സാധാരണ കോശങ്ങളുടേതു പോലെയും ( നീണ്ടതും തണ്ടുള്ളതും ചുരുട്ടിന്റെ ആകൃതിയുള്ളതും) ഒരേ ദിശയിലോ വർത്തുളമായോ ഉള്ള കെട്ടു പിണഞ്ഞതായും കാണപ്പെടുന്നു. ഈ കോശങ്ങൾ എല്ലാം തന്നെ സമ്മാനമായ വലിപ്പവും ആകൃതിയുള്ളതും ആയിരിക്കും. ചില കോശങ്ങളിൽ കോശഭംഗപ്രക്രിയ കാണാവുന്നതാണ്. അപകടകരമല്ലാത്ത മൂന്നു തരം മുഴകൾ കാണപ്പെടുന്നു. ബിസേർ, സെല്ലുലാർ, മൈറ്റോട്ടിക്കലി ആക്റ്റീവ് എന്നിവയാണവ. വലത്ത്‌|ലഘുചിത്രം|[[Micrograph of a lipoleiomyoma, a type of leiomyoma. H&E stain.]] ബീജകേന്ദ്രം അഥവാ നൂക്ലിയസിന്റെ രൂപം ദീപ്തിവലയമുള്ളതായി കാണപ്പെടുന്നുണ്ടെങ്കിൽ ഹെറിഡിറ്ററി ലെയോമയോമറ്റോസിസ് അല്ലെങ്കിൽ വൃക്കകളിലെ കാൻസർ എന്നിവ അല്ല എന്നു തീർച്ചപ്പെടുത്തേണ്ടതുണ്ട്.
സ്ഥാനങ്ങളും വർഗ്ഗീകരണവും
സ്ഥാനവും മുഴകളുടെ വളർച്ചയുമാണ് ലക്ഷണങ്ങളും പ്രശ്നങ്ങളും ഉണ്ടാവാനുള്ള ഘടകങ്ങൾ.ഒരു ചെറിയ മുഴ അത് ഗർഭാശയ ഭിത്തിയിൽ ആണെങ്കിൽ ലക്ഷണങ്ങൾ കാണിക്കുകയും എന്നാൽ ഒരു വലിയ മുഴ ഗർഭാശയ ഭിത്തിക്ക് പുറത്താണെങ്കിൽ യാതൊരു ലക്ഷണങ്ങൾ കാണിക്കാതെയിരിക്കുകയുമാകാം. സ്ഥാനം അടിസ്ഥാനപ്പെടുത്തിയിട്ടുള്ള വർഗ്ഗീകരണമാണ് താഴെ കൊടുത്തിരിക്കുന്നത്. ലഘുചിത്രം|വിവിധ ഫൈബ്രോയ്‌ഡുകളുടെ രേഖാ ചിത്രം a=സബ് സീറോസൽ ഫൈബ്രോയ്‌ഡ്, b=ഇന്റ്രാമൂറൽ ഫൈബ്രോയ്‌ഡ്, c=സബ്‌ മൂക്കോസൽ ഫൈബ്രോയ്‌ഡ്, d=പിഡങ്കുലേറ്റഡ് ഫൈബ്രോയ്‌ഡ്, e=cഗർഭാശയമുഖ ഫൈബ്രോയ്‌ഡ്,f=ബ്രോഡ് ലിഗമെന്റിലെ ഫൈബ്രോയ്‌ഡ്
ഫൈബ്രോയ്‌ഡുകൾ ഒന്നായോ അതോ ഒരു കൂട്ടമായോ ഉണ്ടാവാം. മിക്കവയും ഗർഭാശയത്തിനെ മാംസപേശിയിൽ രൂപപ്പെടുന്നവയാണ്. വളർച്ച പ്രാപിക്കുന്നതോടെ ഇവ ഗർഭാശയത്തിൽ നിന്ന് പുറത്തേയ്ക്ക് തള്ളി വരുന്നു. ആർത്തവ വിരാമത്തിനു ശേഷം ഇവ ഉറച്ച് കല്ലുപോലെയാവാറുണ്ട്.
എണ്ണാൻ പറ്റാത്തത്ര അളവിൽ മുഴകൾ കാണപ്പെടുന്നവെങ്കിൽ അവയെ ഡിഫ്യൂസ് യൂട്ടറൈൻ ലെയോമയോമറ്റോസിസ് എന്ന് വിളിക്കുന്നു.
ഗർഭാശയേതര ഫൈബ്രോയ്‌ഡ്, മെറ്റാസ്റ്റാറ്റിക് ഫൈബ്രോയ്‌ഡ്
ഗർഭാശയ ഫൈബ്രോയ്ഡുകൾ ശരീരത്തിന്റെ മറ്റു ഭാഗങ്ങളിൽ കാണപ്പെടാറുണ്ട് ഇവയെ ഇത്തിക്കണ്ണി ഫൈബ്രോയ്‌ഡുകൾ എന്നു വിളിക്കാാം. ഇവ അടുത്തിടെയായി ധാരാളം രേഖപ്പെടുത്തിവരുന്നു.
ഇവ മിക്കവാറും ഹോർമോൺ വ്യതിയാനങ്ങളുമായി ബന്ധപ്പെട്ടിരിക്കുന്നു. ചിലത് ജീവനു തന്നെ ഭീഷണിയാവുന്ന തരത്തിൽ ശരീരത്തിന്റെ വിവിധ ഭാഗങ്ങളിൽ രൂപപ്പെട്ടേയ്‌ക്കാം. ചില പഠനങ്ങൾ സൂചിപ്പിക്കുന്നത് ഇവ ശസ്ത്രക്രിയയുടെ ( ഗർഭാശയം നീക്കം ചെയ്യൽ, മോർസെല്ലേറ്റർ ഉപയോഗിച്ച് ചെയ്യുന്ന മയോമെക്റ്റമി) വൈകിയുള്ള ഫലങ്ങൾ ആണെന്നാണ്.
വളരെ അപൂർവ്വം സന്ദർഭങ്ങളിൽ ഫൈബ്രോയ്‌ഡുകൾ മെറ്റാസ്റ്റാസൈസ് അഥവാ മറ്റൊരു അവയവത്തിലേക്ക് പകർച്ച കാണിക്കാറുണ്ട്. ഇവ സൗമ്യപ്രകൃതിക്കാരാണെങ്കിലും പുതുതായി രൂപപ്പെടുന്ന് അവയവത്തിന്റെ സ്ഥാനം അനുസരിച്ച് അപായകരമാകാറുണ്ട്.
രോഗം ഉണ്ടാകുന്ന രീതി
ഫൈബ്രോയ്ഡുകൾ മോണോക്ലോണൽ മുഴകൾ ആണ്. 40-50% ഫൈബ്രോയ്‌ഡുകളും ക്രോമോസോമൽ വ്യതിയാനം വന്നവയാണ്. ഒന്നിലധികം ഫൈബ്രോയ്‌ഡുകൾ ഒരേസമയം കാണപ്പെടുമ്പോൾ അവയ്ക്ക് വ്യത്യസ്തമായ ജനിതക കാരണങ്ങൾ ഉണ്ടാവാം. എം. ഇ. ഡി. 12 എന്ന ജനിതക മാംസ്യത്തിലുള്ള പ്രകാന്തരീകരണം അഥവാ മൂട്ടേഷൻ 70% ഫൈബ്രോയ്ഡുകളിലും കാണപ്പെടുന്നു.
ഫൈബ്രോയ്‌ഡുകൾ ഉണ്ടാകുന്നതിന്റെ കൃത്യമായ കാരണം വ്യക്തമല്ല. എങ്കിലും ഇപ്പോഴത്തെ കണ്ടെത്തലുകളിലെ തത്വങ്ങൾ അനുസരിച്ച് ജനിതകമായ ചായ്‌വ്, പ്രസവപൂർവ്വമായ ഹോർമോൺ പ്രവർത്തനവും അതിന്റെ ഫലങ്ങൾ, വളർച്ചാ ഘടകങ്ങളും സീനോഈസ്റ്റ്രജൻ എന്നിവ ഫൈബ്രോ‌ഡുകളുടെ വളർച്ചയ്ക്ക് കാരണമാകുന്നു. അപകടകാരിയായ ഘടകങ്ങൾ ആഫ്രിക്കൻ പാരമ്പര്യം, അമിതവണ്ണം, പോളിസിസ്റ്റിക് ഓവറി സിൻഡ്രോം. രക്താതിസമ്മർദ്ദം, പ്രസവിക്കാതിരുന്ന അവസ്ഥ എന്നിവയാണ്.
ഈസ്റ്റ്രാജനും പ്രൊജസ്റ്റിറോണും ഫൈബ്രോയ്‌ഡുകളുറ്റെ കോശഭംഗപ്രക്രിയയെ സ്വാധീനിക്കുന്നു എന്ന് കരുതുന്നു. നേരിട്ട് സ്വാധീനം ചെലുത്തുന്നതിനു പുറമേ ഇവ വളർച്ചാ ഘടകങ്ങൾ, സൈറ്റോകൈൻസ്, അപോപ്റ്റോയിക് ഘടകങ്ങൾ മറ്റു ഹോർമോണുകൾ എന്നിവയിലൂടെയും മുഴകളെ വളർത്തുന്നു. ഇതു കൂടാതെ ഈസ്റ്റ്രജനും പ്രൊജസ്റ്റിറോണും പ്രൊലാക്റ്റിനും സംബന്ധിച്ച ആശയവിനിമയം ഫൈബ്രോയ്ഡുകളുറ്റെ മർമ്മകേന്ദ്രത്തിലെ റിസപ്റ്ററുകളെ സ്വാധീനിക്കുകയും ചെയ്യുന്നുണ്ട്. ഈസ്റ്റ്രജൻ ഐജിഎഫ്-1, ഇജിഎഫ്ആർ, റ്റിജിഎഫ്-ബീറ്റ1, റ്റിഗിഎഫ്-ബീറ്റ3, പിഡിജിഎഫ് എന്നിവയെ പരിപോഷിപ്പിക്കുന്നു എന്ന് വിശ്വസിക്കുന്നു.
ലഘുചിത്രം|Multiple uterine leiomyoma ലഘുചിത്രം|Large subserosal fibroid ലഘുചിത്രം|Multiple uterine leiomyoma with calcification
മാക്കറോണി പെൻഗ്വിൻ
വംശനാശ ഭീഷണി നേരിടുന്ന ഒരിനം പെൻഗ്വിൻ ആണ് മാക്കറോണി പെൻഗ്വിൻ ( Macaroni penguin ). Eudyptes chrysolophus എന്ന ശാസ്ത്രനാമത്തിൽ അറിയപ്പെടുന്ന ഇവ ദക്ഷിണ അറ്റ്‌ലാൻറ്റിക്ക് പ്രദേശത്ത് കണ്ടുവരുന്നു.
സവിശേഷതകൾ
നല്ല മഞ്ഞ നിറത്തിലുള്ള കൺപുരികങ്ങൾ ആണ് ഇവയുടെ പ്രധാന സവിശേഷത. അന്റാർട്ടിക്ക പ്രദേശത്തെ കുന്നിൻ ചെരിവുകളിൽ ഇവ കൂട് കൂട്ടുന്നു. 65-75 cm വരെ നീളം ഉള്ള ഇവയ്ക്ക് ഏകദേശം 6.4 kg വരെ ഭാരം ഉണ്ടാകുന്നു.
അവലംബം
വർഗ്ഗം:ചിലിയിലെ പക്ഷികൾ വർഗ്ഗം:ഓസ്ട്രേലിയയിലെ പക്ഷികൾ വർഗ്ഗം:തെക്കേ അമേരിക്കയിലെ പക്ഷികൾ വർഗ്ഗം:അന്റാർട്ടിക്കയിലെ പക്ഷികൾ
ചുട്ടിച്ചിറകൻ മുളവാലൻ
ചിറകിന്റെ അഗ്രഭാഗത്ത് കറുപ്പു നിറമുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് ചുട്ടിച്ചിറകൻ മുളവാലൻ.
സിങ്ങ് സ്റ്റ്രീറ്റ്
ജോൺ കാർനി സംവിധാനവും, കൊ-പ്രൊഡ്യൂസും ചെയ്ത ഒരു ഇംഗ്ലീഷ് മ്യൂസിക്കൽ കോമഡി-ഡ്രാമ സിനിമയാണ് സിങ്ങ് സ്റ്റ്രീറ്റ്. ലൂസി ബോയ്ന്ടൺ, മരിയ ഡോയിൽ കെന്നെഡി, ജാക്ക് റെയ്നർ, കെല്ലി തോർന്ട്ടൺ, ഫെർഡിയ വാൽഷ് പീലോ എന്നിവരാണ് ഈ സിനിമയിലെ പ്രധാന കഥാപാത്രങ്ങൾ. ഒരു പെൺകുട്ടിയ തന്നോട് ചേർക്കാൻ ഒരു കുട്ടി തുടങ്ങുന്ന മ്യൂസിക്കൽ ബാന്റിന്റെ കഥയാണ് സിനിമ.
ചുട്ടിച്ചിറകൻ മുളവാലൻ
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
സിങ്ങ് സ്റ്റ്രീറ്റ്
പ്ലോട്ട്
1985 -ലെ സൗത്ത് ഇന്നർ സിറ്റിയായ ദുബ്ലിനിലെ, റോബേർട്ട് ലോവ്ലർ ( എയ്ഡൻ ഗില്ലെൻ) തന്റെ ആർക്കിടെക്കച്ചർ പരിശീലനവും, വിവാഹവും, മദ്യപാനവും, പുകവലിയുംമൂലം ജീവിതം വഴിമുട്ടുകയാണ്. അപ്പോഴാണ് തന്റെ കുടുംബത്തിൽ  പണം ലാഭിക്കാനായി ചെറിയ മകനായ കോണറിനെ ( ഫെർഡിയ വാൽഷ് പീലോ) ഉയർന്ന ഫീസ് കൊടുക്കേണ്ട വിദ്യാലയത്തിൽ നിന്ന് സൗജന്യമായുള്ള സർക്കാർ സ്ക്കൂളായ സിങ്ങ് സ്റ്റ്രീറ്റ് സി.ബി.എസിലേക്ക്  മാറ്റുന്നതായി അറിയിക്കുന്നത്.
പിന്നീട് ആ സ്ക്കൂളിന്റെ പുറത്ത് റഫീന ( ലൂസി ബോയ്ല്ടോൺ) എന്ന പെൺകുട്ടിയെ കാണുകയും, റഫീനയെ ത്രസിപ്പിക്കാനായി തന്റേതായ സംഗീത ബാന്റ് നിർമ്മിക്കുന്നതാണ് കഥ. അതിനായി കോണറിന് ആ സ്ക്കൂളിൽ തന്നെ കൂട്ടുകാരെ കിട്ടുന്നു. അവരെല്ലാവരും ചേർന്ന് തന്റെ സംഗീത ബാന്റിനെ വലുതാക്കുകയും റഫീനയും, അതിന്റെ ഭാഗമാകുകയും ചെയ്യുന്നു. ഏട്ടനായ ബ്രെന്ഡൻ ( ജാക്ക് റെയ്നർ) ആണ് കോണറിനെ എപ്പോഴും സഹായിക്കുകയും, നിർദ്ദേശങ്ങൾ നൽകുകയും, തന്റേതായ പാത കെട്ടിപ്പൊക്കുവാൻ പഠിപ്പിക്കുന്നതും. ആ ബാന്റിന്റെ നിർമ്മാണത്തോടെ കോണർ സ്ക്കൂളിൽ നേരിടുന്ന പ്രശ്നങ്ങളും സിനിമയുടെ പ്രധാന ഭാഗങ്ങളാണ്.
റഫീനയുടെ അഭിലാഷം ലണ്ടണിലേക്ക് പോയി അവിടെ ഒരു മോഡലാകണമെന്നാണ്, അതോടെ കോണറിന്റെയും ആഗ്രഹം അതായി മാറുന്നു. വർദ്ധിച്ചുവരുന്ന കുടുംബപ്രശ്നങ്ങളുമായി ഒത്തുചേരാനാകാതെ, റഫീനയോടൊപ്പം റഫീനയുടെ ആഗ്രഹം സഫലമാക്കാനും, ലണ്ടണിൽ പുതിയൊരു ജീവിതം നയിക്കാനുമായി കടൽ താണ്ടി പോകുന്നതാണ് കഥാന്ത്യം. എല്ലായ്പ്പോഴും, കൂടെയുണ്ടായിരുന്ന ഏട്ടനാണ് അവരെ അക്കരയെത്തിച്ചത്.
സഹോദരന്മാർ തമ്മിലുള്ള തീവ്ര ബന്ധത്തേയും, എടുത്തു കാണിക്കുന്നതാണ് സിങ്ങ് സ്റ്റ്രീറ്റ്.
സമർപ്പണം
ലോകത്തെ എല്ലാ സഹോദരന്മാർക്കായിട്ടാണ്  സിനിമ സമർപ്പിച്ചിരിക്കുന്നത്.
പ്രൊഡക്ഷൻ
വർഗ്ഗം:ബ്രിട്ടീഷ് ചലച്ചിത്രങ്ങൾ വർഗ്ഗം:ഐറിഷ് ചലച്ചിത്രങ്ങൾ വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ‎
പാർവ്വതി പുത്തനാർ
തിരുവനന്തപുരത്തെ വള്ളക്കടവ് (കല്പാക്കടവ്) മുതൽ വർക്കല കുന്നുവരെയുള്ള പ്രധാന കായലുകളെ ഇടയ്ക്കിടയ്ക്ക് തോടുകൾ വെട്ടി ബന്ധപ്പെടുത്തി നിർമ്മിച്ച ജലപാതയാണ് പാർവ്വതി പുത്തനാർ. 1824-ൽ തിരുവിതാംകൂറിലെ റീജന്റായി ഭരണം നടത്തിയിരുന്ന റാണി ഗൗരി പാർവ്വതി ഭായിയാണ് ഈ ചാൽ നിർമ്മിച്ചത്. ഈ ജലപാത പൂന്തുറയിലും വേളിയിലുമായി സമുദ്രത്തിലേക്കു തുറക്കുന്നത് പ്രകൃത്യായുള്ള ശുചീകരണം സാധ്യമാക്കിയിരുന്നു. എന്നാൽ ഇന്ന് മൺതിട്ടകൾ അടിഞ്ഞ് ഈ ഭാഗം അടഞ്ഞുപോയിരിക്കുന്നു. ചുറ്റും താമസിക്കുന്നവരുടെ വളരെക്കാലത്തെ ദുരുപയോഗം മൂലവും അധികൃതരുടെ അനാസ്ഥമൂലവും ഈ ജലപാത ഇന്ന് ഉപയോഗശൂന്യമായിരിക്കുകയാണ്. ഇന്ത്യയിലെ ജലഗതാഗത വകുപ്പ് 2006 ൽ ഈ കനാലിന്റെ 18.045 കി.മീ നീളം വരുന്ന ആക്കുളം മുതൽ കോവളം വരെയുള്ള ഭാഗം ശുചീകരിക്കാനായി 3.62 കോടിയോളം നീക്കി വച്ചിരുന്നു. എന്നാൽ ഇത് യാഥാർത്ഥ്യമായില്ല.
പേരിനു പിന്നിൽ
ജലപാതയുടെ നിർമ്മാണത്തിനു സാരധ്യം വഹിച്ച റാണിയുടെ പേരിലാണ് ഈ ചാൽ അറിയപ്പെടുന്നത്, പുതിയതായി ഉണ്ടാക്കിയതുകൊണ്ട് പുത്തനാർ എന്നും.
ചരിത്രം
thumb|250px| ഉത്രട്ടാതി തിരുനാൾ ഗൗരി പാർവ്വതിഭായി അക്കാലത്ത് കൊല്ലത്തും ആലപ്പുഴയിലും കൊച്ചിയിലുമൊക്കെ കരമാർഗ്ഗം ചരക്കെടുക്കാൻ പോയിവരുന്ന കച്ചവടക്കാരുടെ പ്രയാസങ്ങളാണ് റാണിയെ ഇത്തരമൊരു നീർച്ചാലിന്റെ നിർമ്മിതിക്ക് പ്രേരിപ്പിച്ചതെന്ന് കരുതപ്പെടുന്നു. അതല്ല തിരുവിതാംകൂർ ഭരണകർത്താക്കളുടെ കുലക്ഷേത്രമായ ശ്രീപത്മനാഭ സ്വാമി ക്ഷേത്രത്തിലെ മുറജപമെന്ന ചടങ്ങിന് പുഷ്പങ്ങളും മറ്റും കൊണ്ടു വരുന്നതിനായിരുന്നു ഈ കനാലിന്റെ നിർമ്മിതിയെന്നും പറയപ്പെടുന്നുണ്ട്. തിരുവിതാംകൂറിന്റെ തലസ്ഥാനമായ അനന്തപുരിയോട് അടുത്തുകിടക്കുന്ന പ്രധാന കായലുകളായ വേളി കായലിനെയും കഠിനംകുളം കായലിനെയും ബന്ധപ്പെടുത്തിക്കൊണ്ടായിരുന്നു ഈ ജലപാതയുടെ നിർമ്മിതിയാരംഭിച്ചത്. ഇന്നത്തെ പടിഞ്ഞാറേക്കോട്ടയ്ക്ക് അടുത്തു കിടക്കുന്ന കല്പാക്കടവിൽ നിന്നുമായിരുന്നു പാർവ്വതിപുത്തനാറിന്റെ ആരംഭം. വളരെ വീതിയിൽ കെട്ടുവള്ളങ്ങൾക്കും ചരക്കു വള്ളങ്ങൾക്കുമൊക്കെ സഞ്ചരിക്കുന്നതിനായി സൗകര്യമൊരുക്കിക്കൊണ്ടായിരുന്നു കനാലിന്റെ നിർമ്മാണം. കല്പാക്കടവ് കഴിഞ്ഞു മുന്നോട്ട് വരുമ്പോൾ ചാക്കയിൽ ഇന്നത്തെ പാലത്തിനു സമീപമായി കെട്ടുവള്ളങ്ങൾക്കുള്ള വിശ്രമസ്ഥലമുൾപ്പെടെ ഒരു ജെട്ടിയും അന്നുണ്ടായിരുന്നു.
ഇതിന്റ നിർമ്മാണം തിരുവനന്തപുരം മുതൽ വർക്കലവരെയുള്ള ഗതാഗതത്തിനെ വളരെയേറെ സഹായിച്ചു. പക്ഷേ, വർക്കല കുന്ന് എന്ന കടമ്പയാണ് മറ്റു സ്ഥലങ്ങളിലേക്കുള്ള പോക്കുവരവിന് മാർഗ്ഗതടസ്സമായി അവശേഷിച്ചത്. അനന്തപുരിയിൽ നിന്നും വരുന്ന കെട്ടുവള്ളങ്ങളും യാത്രാ വള്ളങ്ങളും വർക്കല കുന്നുവരെ മാത്രമെ വരുമായിരുന്നുള്ളു. ശേഷം കാൽനടയായി കുന്നുകയറി വേണം ആലപ്പുഴയിലേക്കും കൊച്ചിയിലേക്കുമൊക്കെ ജനങ്ങൾക്കു പോയിവരാൻ.
വർക്കല കുന്നിന്റെ കാര്യത്തിൽ ഒരു തീരുമാനമാകാൻ പിന്നേയും വർഷങ്ങൾ കാത്തിരിക്കേണ്ടി വന്നു. ആയില്യം തിരുനാളിന്റെ കാലത്ത് സർ ടി. മാധവറാവു ദിവാനയിരുന്നപ്പോൾ ബ്രിട്ടനിൽ നിന്നും വന്ന വില്യം ബാർട്ടനെ ദിവാനായി നിയമിക്കുകയും അദ്ദേഹത്തിന്റെ നേതൃത്വത്തിൽ 1877 കാലത്ത് തിരുവിതാംകൂർ സർക്കാർ കനാലിന്റെ രണ്ടറ്റങ്ങൾ തമ്മിൽ ബന്ധിപ്പിക്കുവാൻ വേണ്ടി ഇതുവഴി രണ്ടു തുരങ്ക ജലപാതകൾ നിർമ്മിക്കുകയുണ്ടായി. ഇതാണു വർക്കല തുരപ്പ്. പിന്നീട് അനന്തപുരിയിൽ നിന്നും കൊല്ലം വഴി ആലപ്പുഴ - തൃശൂർവഴി ഷൊർണൂർവരെ പോകാമെന്ന സൗകര്യം നിലവിൽവന്നു. ഈ കനാലിനെയാണ് ടി.എസ്. കനാൽ അഥവാ തിരുവനന്തപുരം- ഷൊർണൂർ കനാൽ എന്ന പേരിൽ അറിയപ്പെട്ടത്. അഞ്ചുതെങ്ങിൽ നിന്നും നടയറ വഴി കൊല്ലത്തേയ്ക്കുള്ള ജലഗതാഗതമാർഗ്ഗം നൂറ്റാണ്ടു മുമ്പ് റ്റി.എസ് കനാലിലൂടെയായിരുന്നു. ഒരുകാലത്ത് കേരളത്തിലെ ജലഗതാഗതത്തിന്റെ നട്ടെല്ലായിരുന്നു ഇത്.
ഇപ്പൊഴത്തെ അവസ്ഥ
ഉപരിതലഗതാഗതം പുരോഗമിച്ചതു കൊണ്ടും ജനങ്ങളും അധികൃതരും പുത്തനാറിന്റെ പ്രാധാന്യം മനസ്സിലാക്കത്തതുമൂലവും നഗരത്തിന്റെ കേന്ദ്രത്തിൽ നിന്നും വീടുകളിൽ നിന്നും മറ്റും വരുന്ന മാലിന്യങ്ങൾ അടിഞ്ഞുകൂടി ഈ ജലപാത എതാണ്ട് ഉപയോഗശൂന്യമായിരിക്കുന്നു. കുളവാഴകളും മറ്റു പായലുകളും നിറഞ്ഞ് മറ്റു ഉപയോഗ സാധ്യതകളും നിലച്ചിരിക്കുകയാണ്. എന്നാൽ 15 കോടി ചിലവഴിച്ചിട്ടും പദ്ധതി എങ്ങുമെത്താതെ നിലച്ചിരിക്കുകയാണെന്ന് ചില മാധ്യമങ്ങൾ ആരോപിക്കുന്നു. ഇതിനു വേണ്ടി വീണ്ടും പദ്ധതികൾ ഉണ്ടാക്കി പണം വെട്ടിക്കുകയാണെന്ന ആരോപണവും നില നിൽകുന്നു. ഈ പ്രദേശത്തിനു ചുറ്റുമായി വളരെയധികം കയർ നിർമ്മാണകേന്ദ്രങ്ങൾ പ്രവർത്തിക്കുന്നു. കയർ ഉണ്ടാക്കാനാവശ്യമായ തൊണ്ട് ചീയാനായി ഈ ജലപാതയിൽ താശ്തിയിടുത്തതാണ് ഇത് മലിനവാനുള്ള പ്രധാന കാരണം എന്ന് ചില ഉദ്യോഗസ്ഥർ ചൂണ്ടിക്കാണിക്കുന്നു.
വാർത്തകളിൽ
2011 ൽ പുത്തനാറിലേക്ക് ബസ് മറിഞ്ഞ് 17 കുട്ടികളും അവരുടെ ആയയും മരിച്ചത് വാർത്തകളിൽ പ്രാധാന്യം അർഹിക്കുന്നു. പുത്തനാറിൽ നിന്ന് മണൽ നീക്കം ചെയ്യുന്നത് മൂലം അഴം കൂടിയത് ഈ സംഭവത്തിനു ആക്കം കൂട്ടിയെന്ന് അഭിപ്രായപ്പെടുന്നു. ഈ ദുരന്തത്തിനും 6 മാസം മുന്ന് സമാനമായ മറ്റൊരു അപകടത്തിൽ 6 കുട്ടികൾക്ക് ജീവൻ നഷ്ടപ്പെട്ടിരുന്നു.
അവലംബം
വർഗ്ഗം:കേരളത്തിലെ ജലഗതാഗതം വർഗ്ഗം:കേരളത്തിലെ കനാലുകൾ